Bertsolaritza dodoa izan ez dadin — Mintzola ahozko lantegia\nBertsolaritza dodoa izan ez dadin\nBertsozaletasunaren Azterketa Soziologikoa egin da hirugarren aldiz, eta azterketan lanean aritu den Harkaitz Zubiri ikertzaileak emaitzetako batzuk aletu zituen Durangoko Azokan egindako solasaldian.\n“Dodoa Maurizio irletan bizi zen. Animalia oso handia zen; ez zekien hegan baina mokoarekin beste inork ez bezala zabaltzen zituen kokoak. Gizonezko zuria irletan sartzearekin, desagertu egin zen. Ez ehizatua izan zelako; baizik eta ekosistema asko aldatu eta ez zelako egokitu”.\nBertsolaritza ere animalia bakan samarra dugu. Bere jatorrizko ekosistema desagertu zen, baina jakin du garaian garaira egokitzen; oraingoz, behinik behin. Horren osasuntsu zergatik ote dagoen ezagutzeko eta osasun horri aldizkako azterketa egiteko, Bertsozaletasunaren Azterketa Soziologikoa gauzatu da hirugarren aldiz. Emaitzetako batzuk aletu zituen Harkaitz Zubiri ikertzaileak, Durangoko Azokaren baitan abenduaren 8an egindako Bertsozaletasunaren Azterketa Soziologikoaz eta bertsolaritzaren geroaz solasean hitzorduan. Zubirik aurkeztutako emaitzen inguruan aritu ziren gerora iruzkinak egiten Beñat Gaztelumendi, Igor Elortza eta Maialen Lujanbio Bertsozale Elkarteko zuzendaritzako kideak, Jone Miren Hernandez UPV/EHUko ikertzaileak gidatuta.\n90eko hamarkadan egin zen lehen aldiz jite honetako lehen ikerketa; 2005-2007 urte bitartean, bigarrena; eta, hirugarrena, 2015 eta 2018 urte bitartean egin da. Bertsozale Elkarteak Mintzola Ahozko Lantegiaren bitartez bideratu du ikerketa, eta lanean aritu dira Xabier Aierdi, Alfredo Retortillo eta Harkaitz Zubiri bera, galdetegiak egin dituen boluntario talde handi batekin. Ikerketa gauzatzeko plaza arruntetan zein 2017ko Bertsolari Txapelketa Nagusian inkestak egin dira –1.300 baino gehiago- eta elkarrizketa sakonagoa ere egin zaio lagin txikiago bati.\n(Bertsolaritzak) Munduari begiratzeko modu bat eraikitzen du, aukera leihoak baliatu, bitartekoak eragin eta jendea mugiarazi\n“Bertsolaritzaren ikerketa egitea eskatu zigutenean, oso fenomeno arraroa ikertzea eskatu ziguten. 14.000 lagun elkartzen dira BECen a capella 8 lagun entzutera eta kultur sorkuntza mota honetan hori ez da oso ohikoa. Ikertzaile bezala oso interesgarria da hori aztertzea nola den posible”, azaldu zuen Harkaitz Zubirik. Deigarria da gainera baina ohiko saioetara joaten den %10a baino ez da biltzen Txapelketa Nagusiko finalean: “bertsolari kopurua hirukoiztu egin da eta bertso saioena laukoiztu. 90eko hamarkadan egon zen boom bat eta esan dezakegu bigarren boom batean gaudela orain; seguraski, inoiz baino jarraitzaile gehiago ditu egun bertsolaritzak”. Baina zergatik?\nKultur “kontsumoa”, bizipenekin aberastuz\nKultur sorkuntza kanal hegemonikoetan ez dabilenean ikusezina da, txikia; sortzaile onak ere izan ditzake, baina ez da nahikoa. Bertsolaritzak, ordea, gizarte mugimendu forma hartzen du, proiektu soziokulturala du: talde bat batzen du eta espazioak sortzen ditu kultur adierazpide hori haz dadin. “Munduari begiratzeko modu bat eraikitzen du, aukera leihoak baliatu, bitartekoak eragin eta jendea mugiarazi”, azaldu zuen Zubirik.\nHorretan garrantzitsuena sozializazio guneak sortzeko duen gaitasuna dela nabarmendu zuen; gune horietako bat lirateke bertso eskolak, adibidez. “Kultura "kontsumitu" esaten dugu. Baina pentsatu behar dugu “kontsumitzen” dugun momentu horietan beste gauza asko gertatzen direla aldi berean: norbaitekin komentatzen dugu, paseatu, zerbait hartu,… bizipen batzuk ekoizten ari gara. Sozializazio guneak biografiak gurutzatzen diren espazioak dira eta sortzen ditugunean, kultur kontsumo hori bizipenekin ikaragarri aberasten dugu”.\nElkar elikatzen diren munduak\nSozializazio guneez gainera, beste kontzeptu bat ere txertatu du ikerketak gure hiztegietan: artikulazioa. Elkar ukitzen ez duten bi munduk elkar ukitzen dutenean gertatzen da hori eta, ondorioz, elkar elikatu eta aberasten direnean. “Bertsolaritza neoklasikoa eta rocka elkartu zirenekoa izan daiteke kontatzeko adibide errazena”, aipatu zuen Zubirik eta azterketak emandakoarekin hurrengo artikulazio esanguratsuena ere aurreikusi zuen: “seguraski emakumeen posizioa bertsolaritzan; hor gertatzen denaren araberakoa izango da bertsolaritzaren etorkizun hurbil edo ertaineko osasuna”.\nSeguraski emakumeen posizioa bertsolaritzan; hor gertatzen denaren araberakoa izango da bertsolaritzaren etorkizun hurbil edo ertaineko osasuna\nNerabezarora arte neska-mutilen arteko kopuruak antzekoak dira, parte-hartze zein merituari dagokionez; baina hortik aurrera asko aldentzen dira kopuruak bertsolari aktiboei dagokionez. “Hor bilakaera bat gertatu da, eta seguraski proiektu soziokulturalaren ekarpenak zerikusi handia izan du horretan: emakumeen presentzia eta partaidetza asko handitu da, baina egia da azken urteotan itxuraz geratuta dagoela dirudiela”. Horretarako ikerketan ateratako arrazoi kuantitatiboez harago, elkarrizketek ikusarazitako arrazoi kualitatiboak ere plazaratu zituen Zubirik.\nGero eta gehiago, fidatzekoa ez den publikoa\nEmakumearen presentziaren inguruan zaleek uste dutena ere laburbildu zuen Zubirik: “orokortzen ari naiz baina publikoan dauden emakumeen kasuan beraiek entzun nahiko luketenetik oso urrun dago oholtzan ari den emakume kopurua”; aitzitik, gizonezkoen gustuak bilakaera txikiagoa izan du zentzu horretan: “jende askok uste du problemarik ez dagoela eta ez dela ezer egin behar”.\nGizarte mugimenduek aukera izango dute bigarren bizitza bat lortzeko, baina horretarako aldatu egin behar dute\nBeste hainbat ezaugarri ere xehatu ditu ikertak. Publikoaren erdia edo gehiago emakumezkoa da, adinez oso anitza eta parametro politikoetan ezker moderatua nagusitzen den arren, bestelako joerak ere oso presente daudela azaldu zuen Zubirik: “Noiz zaletzen da jendea? Inguru hurbilean batzuk baina beste nolabait jende asko. Proiektu soziokulturalik ez badaukazu, ahaztu beste horietaz, ez dira zaletuko” eta gehitu zuen “hainbat elkarrizketa egin ditugu eta batek zioen gero eta gehiago dagoela fidatzekoa ez den publikoa; eta jende gehiena da horrelakoa. Bertso saioetara joatea gustuko duen horrek, bideo jokoak, zinea eta beste gustatzen zaizkio. Bere bizitza kulturala ez da bertsolaritzara soilik mugatzen”.\nZalegoa eta testuingurua, azken finean, gizartea eraldatzen den neurrian, garaian garaikora egokitzea da bidea, biziraun bakarrik ez eta osasuntsu ere bizi nahi bada. “Gizarte mugimenduak jaio egiten dira, hazi, heldu, zahartu eta hil. Gizarte mugimenduek aukera izango dute bigarren bizitza bat lortzeko, baina horretarako aldatu egin behar dute”, amaitu du Zubirik. Bertsolaritza dodoa izan ez dadin.\nJarraian egin zen solasaldiak eman zuena, hemen.


Drogak | zirikatzen\napirila 17, 2017 atalean administratzailea -k publikatua\nEta drogak? Ezinezkoa da herri eta auzoetako jaiez hitz egitea drogak aipatu gabe, argi dago. Baina zer dira drogak? Jar dezagun oinarri bat. Drogak, orokorrean, gorputzetik kanpo dauden substantziak dira eta kontzientziaren egoera moldatzeko gaitasuna dute hartzen ditugunean, jardunaldietan Aitor Aspuruk –Drogas, capitalismo y movimientos radicales liburuaren egilea- argitu zuen moduan. Beraz, drogen barruan sartuko genituzke tabakoa, alkohola eta psikofarmakoak ere, ez bakarrik ilegalak deritzen drogak. Argipen hau egin ondoren beste ezaugarri bat zehaztu beharrean gaude. Drogak historia guztian zehar presente egon diren sustantziak dira, eta erabilera sozial, terapeutiko edo erlijioso anitzak izan dituzte jendarte, kultura eta eremu geografiko ezberdinetan.\nEsan genezake orduan drogak ez direla onak edo txarrak berez, gizarteak ematen dien erabilera da txar edo on bihurtzen dituenak, edo hobe esanda, erabilerak dira txarrak edo onak izan daitezkeenak. Artikulu honetan ez gara sartuko drogen kontsumoak gizabanakoetan izan ditzakeen ondorioetan (ez garrantzia kentzen diegulako), oraingoan jaiak ardatz hartuta, drogen erabilera kolektiboei eta erabilera hauek izan ditzaketen ondorio kolektiboei erreparatuko diegu. Galdera beraz hau da: ze erabilera egiten dugu gure jaietan? Aberastu edo amildu egiten gaitu?\nEsan dugun moduan drogak, jaiak bezala, aisialdirako eremua izan dira askotan; drogen erabilera sozialak pisu asko izan du eta badu. Harremanak egiteko, astean zehar pilatutako nekea lausotzeko, finean ebaditzeko, ihes egiteko, deskonektatzeko. Egun, ordea, muturreraino eraman da drogen kontsumoa sistematizatuz, apatia eta satisfazio sentsazio faltsua sustatuz. Esaten dute orain arteko droga kontsumo altuena ematen ari dela momentuan, zerk ahalbidetzen du hori? Sistema kapitalistaren zigilu diren abiadura, ustiapen basatia, mugikortasuna eta kontsumo neurrigabeak. Droga legal zein ilegalen atzean dagoen negozioaz gain etekin soziala ere ateratzen du kapitalismoak. Drogen erabilera soziala jada ez da herria egitea, ez da sozializazioa, ez da normaltasunarekin etetea; drogak gure egunerokotasunaren parte diren momentutik efektu sedantea, lasaigarria, hartzen dute. Lanean edo drogatuta nahi gaituzte, lanean edo lotan.\nGure jaietan ematen den kontsumo konpultsiboa astebururo gertatzen denaren isla baino ez da. Alkohola finantziazio iturri nagusitzat dugun honetan alkoholaren kontsumoa sustatzen dugu herri mugimenduek, eta honekin lotuta kontsumo arduragabea eta gehiegizkoa, gaua jaietako espazio zentral bilakatzea, droga ilegalak kontsumitzea; eta nola ez, desfasean murgildurik denak balio duenez, emakumeenganako indarkeria mota guztiak ematen dira jai eremuetan. Salbuespen askorekin, baina gure jaiek ere sistema kapitalistaren mesedetan jarduten dute.\nJai herrikoak, herria egiteko, harremanak sendotzeko, ondo pasatzeko, autogestioa eta antolakuntza praktikan jartzeko eta espazio askeak sortzeko izatea nahi izatekotan berrikusi beharko genuke zenbat etekin ateratzen dugun alkohola eta gaua jaietako ardatz bilakatzerakoan eta zenbat kalte eragiten dion eskuartean dugun suntsitze eta eraikitze prozesuari, eta ezinbestean prozesua bera bezain garrantzitsua den subjektuari. Guk ahalbidetzen dugu jaiak espazio aske eta askatzaileak izan beharrean sistemaren beste pieza bat izatea, eta gu gara hori saihestu dezakegunak.


Ziborg normaltxo hori | Bizigiro | Berria\nZiborg normaltxo hori\nBegi bionikoak, burmuinean txertaturiko elektrodoak depresioa tratatzeko, gorputzaren parametroak kontrolatzen dituzten tatuaje elektronikoak... EHUko irakasle batek gizakiaren eta makinaren arteko nahasketaren eta zibermedikuntzaren gaurko panorama erretratatu du nazioartean argitaraturiko txosten batean.\nAaltxatu, eta ibil zaitez». Horrela esango zieten AEBetako Louisvilleko Unibertsitateko eta Mayo klinikako ikertzaileek gerritik behera perlesiak jota elbarri dauden hiru laguni. Eta altxatu eta ibili egin ziren. Noski, hilabete luzez errehabilitazioa egin ondoren, eta mirari elektroniko bati esker: bizkar muinean, zauriaren azpitik, elektrodo moduko gailu bat txertatu diete, eta horrek hanketako giharrak kitzikatzen dizkie. Ez dituzte sendatu, baina orain arte ezinezkoa zirudien mugitzeko ahalmena eman die. Ziborgen aroan dago mundua, hau da, gizakiak eta makinak bat egiten duten garaian, eta haragiaren eta gailuaren arteko harremana gero eta intimoagoa bihurtzen ari da.\n«Robocop, Terminator eta bestelako film zaharretan, gizakiaren eta makinaren arteko fusioa iragartzen zuten etorkizunerako. Ziurrenera, ez gara ailegatu halako gauzetara, baina gaurko aurrerapenak ekarri dizkigu lehen gailuak», esan du EHUko irakasle Gorka Oribek. Gizakia eta makina bateratzeko joerak medikuntzaren munduan egin duen aurrerapausoaren ikuspegi bat emateko artikulu bat landu du Oribek, nazioarteko talde batekin, eta Advanced Science aldizkariak argitaratu berri du: Blending Electronics with the Human Body: A Pathway toward a Cybernetic Future (Elektronika giza gorputzarekin batzen: etorkizun zibernetiko baterako bidea). «Ez genuen bakarrik jakin nahi zein den egoera; esperimentalki ere gauzak egin nahi ditugu».\nIzan ere, botikagintzaren teknologia irakasteaz gain, ikertzailea ere bada Oribe. Teknologia hezurraren sorkuntzan aplikatzeko lanean ari da, eta, horretarako, zibermedikuntzaren printzipioak erabiltzen ditu. Besteak beste, hezurrak garatzea azkartzen duten substantziak askatzeko moduak ikertzen ditu, baita hezurraren garapenaren berri izateko informazio sistemak ere. Populazioa zahartu ahala hezur arazoak gero eta ohikoagoak izango direlako ari da hori ikertzen.\nMaterial berrien iraultza\nSentsoreak, elektrodoak eta grafenoa erabiltzen ditu edo erabili nahi ditu Oribek bere lanean. Gai aurreratuenak aukeratu nahi ditu, «material adimentsuak, gauza bat baino gehiago egiten dutenak».\nEuskal Herrian badabiltza hainbat enpresa eta talde halako materialetan lanean. Horretan dabil, esaterako, David Mecerreyes Ikerbasqueko ikertzailea, Donostiako Polymat fundazioan. «Polimero malgu eta eroaleekin egiten dugu lan guk, medikuntzarako erabiliko diren gailu malguak sortzeko», esan du. Cambridgeko Unibertsitatearekin (Erresuma Batua) egiten dute lan, besteak beste. Polymaten sortzen dituzten materialak probatzen dituzte Erresuma Batuan, sentsoreak eta garunean txerta daitezkeen elektrodoak egiteko.\nEz da lan erraza. «Materialei asko eskatzen zaie: eroaleak izatea, eta bateragarriak espezie biologikoekin», esan du Mecerreyesek. Horrez gain, bere taldearen erronka da materialok garatzen jarraitzea beste ezaugarri batzuk emateko; adibidez, biodegradagarriak izateko. Euskal Herrian ez dago oso garatuta ikerketa horretan, kimikariaren arabera, baina datozen urteetan asko azkartuko dela uste du.\nZiborgak sortzeko, hainbat motatako sistema daude: inplanteak gorputzean txertatzen diren gailuak dira; protesiak galduriko edo kalteturiko atalak ordezka ditzaketen makinak dira. Sistema eramangarriak ez dira gorputzean horrenbeste sartzen, baina osasunarekin loturiko parametroak neurtzen dituzte.\nBenda adimendunak aipatu ditu, esaterako, Oribek txostenean. Zauri bat nola sendatzen ari den esaten dio medikuari, edo gorputzaren inguruko datuak ematen dizkio: odol presioa, glukosa maila, laktatoa... Gorputzak sortzen dituen gaiak dira, eta gaitz bat garatzen ari dela iragar dezakete. Esaterako, melanomak kontrolatzeko, azal artifizialeko gailuak garatzen ari dira.\nInplante asko tatuaje elektroniko gisa ezarri ahal dira. Izerdia aztertzen dute, horretan informazio asko dagoelako: elektrolitoen oreka, hezurraren mineral galera. Tatuaje elektronikoek metal astunak antzeman ditzakete gorputzean, eta giharren kaltea ere bai.\nBurmuinean txertaturiko sentsoreek elektroenzefalografiak eskain ditzakete, eta elektrodoak erabili izan dituzte burmuina barrutik kitzikatzeko, depresioaren eta epilepsiaren moduko gaitzak tratatzeko.\n«Materialak garatu izanak ekarri du benetako iraultza: lehen txipak gogorrak ziren, karratuak... gaur, ordea, material bigunak, malguak, borobilak ditugu, gure gorputzetara moldatzen direnak», esan du Oribek. Lehen, elektronika eta biologia ez ziren ondo moldatzen, eta horretan lan egiten zutenen arteko komunikazioa hutsaren hurrengoa zen, Oribek gogoratu duenez. Orain, elkarrekin egiten dute lan.\n«Hemendik 40 urtera, kalean zurekin gurutzatuko diren pertsonetako batek begi bioniko bat izango du agian, edo hobeto entzuteko sistema bat. Edo parkinsona izateko arriskua duen batek txip bat izango du garunean». Herritarren bizi kalitatea hobetuko dute gauzok, Oriberen aburuz. Edonola ere, ez du ukatzen batzuetan arriskua ere ekar dezaketeela, eta eztabaida etikoak piztuko dituztela.\nKontrola eta supergizakia\nEztabaida hori hasi da dagoeneko. Applek duela bi aste iragarri zuen bere hurrengo erloju adimentsuak elektrokardiogramak egiteko ahalmena izango duela, eta erabiltzaileak taupada normala edo arritmia ote duen antzeman ahalko duela. Handik gutxira, AEBetako aseguru etxe nagusietako batek (John Hancock) esan zuen aurrerantzean eurekin asegurua hartutako guztiek derrigorrez eraman beharko dutela halako gailu bat euren bezero izan nahi badute. Pribatutasunarekin kezkatuta dauden erakundeek esan dutenez, litekeena da laster konpainiek bezerorik osasuntsuenak bakarrik aukeratzea —hau da, profitagarrienak— eta behar adina kirol egiten ez dutenei edo bestelako arazoak dituztenei primak igotzea. «Norberaren osasuna pribatua da. Enpresa handi hauek —Apple, Google, Microsoft— ahalegin handia egiten ari dira medikuntza zibernetikoan: enpresa txikiagoak erosi dituzte, eta inbertsio handia egin dute monitorizazio gailu txiki eta inplante hauek erabiltzeko. Gure informazioa nahi dute; baina nola erabiliko dute? Beldur pixka bat ematen du horrek».\nBeste eztabaida bat egongo da bioteknologiak hainbat erabiltzaileri emango dizkien superbotereen inguruan. Inork ez dio zalantzan jarriko gor bati ondo entzuteko inplanteren bat jartzeko eskubidea. Baina zer gertatzen da norbaitek halakoak erabiltzen baditu ez dagozkionak entzuteko edo ikusteko? Edo gizaki normal batek ez duen indarra lortzeko? Lege aldetik nola kudeatuko da hori?\n«Zelula amekin ere gertatu zen halako eztabaida duela hogei urte, gizakiak klonatuko zituztelakoan, eta ez da halakorik gertatu», esan du Oribek. «Zientzia gauzak ondo egiten saiatzen da, eta onurak ekartzen, baina horiek beti kontrol baten barruan egon beharko dira».\nOribe eta lankideen artikuluak 440 erreferentzia baino gehiago ditu, eta 40 orri. Informazioaz gain, hausnarketa batzuk ere badakartza. Gizartea zahartzen ari da, eta horrek aldaketa handia eragingo du gizartean. Azken ehun urteotan, bizi itxaropena asko handitu da; datozen 50-100 urteetan beste horrenbeste luzatzea lortuko da? «Agian gehiegi da hori pentsatzea. Baina kontrolatzen baditugu gaurko gaixotasun batzuk, neuroendekatzaileak, minbizia eta abar... Horretarako agian erabilgarria izan daiteke teknologia hau. Zergatik ezin dugu pentsatu balitekeela ehundik gorako urte asko hartzea, baina horretarako protesi, gailu eta halakoak behar izatea?». Lehenengo teknologia zortzi eta hamar urte barru merkatuan egongo dela uste du Oribek, enpresa handi asko horretan buru-belarri baitabiltza.\nDuela hamarkada pare bat asko entzuten zen ziberespazio hitza, baina gaur zaharkituta geratu da, Internet gauza arrunt bilakatu delako. Baliteke, ziborg hitzarekin berdin gertatzea aurki, makina-gizaki nahasketa salbuespena ez denean, ziborg normaltxoen aroan.


Ikasi alemana alemana ikasgaiekin\nHona hemen Lehen Hezkuntzako eta Erdi Hezkuntzako ikasleentzako sarrera alemaniar ikasgaiak. Maila honetako Alemaniako Ikasgaiak Ikusmenak dira Batez ere eta Ez dute Idatzitako Hitzaldi Gehiegirik Sartzen Haurrentzat ulergarria da.\nIkasgai alemanak 9. mailako ikasleentzat\nBatez ere, 9. mailan ematen diren irakasgai alemanak daude. Alemaneko ikastaroak Hona hemen ikusizko euskarri diren alemanezko ikasgaiak, turkiar gaien azalpen zehatzak dituztenak. 9. mailako ikasleei laguntzeko prestatuta.\nIkasgai alemanak 10. mailako ikasleentzat\nBatez ere, 10. mailan ematen diren irakasgai alemanak daude. Alemaneko ikastaroak Hona hemen ikusizko euskarri diren alemanezko ikasgaiak, turkiar gaien azalpen zehatzak dituztenak. 10. mailako ikasleei laguntzeko prestatuta.\nIkasgai alemanak 11-12 urteko ikasleentzat\nHona hemen batez ere 11. eta 12. mailetan irakasten diren ikasgai alemanak. Alemaneko ikastaroak Hona hemen ikusizko euskarri diren alemanezko ikasgaiak, turkiar gaien azalpen zehatzak dituztenak. Hitzaldi laguntzaile baten nota bezalakoa da.\nIkasgai alemanak autoikasleentzat\nBadira hutsetik prestatutako alemana ikasgaiak inongo eskolara edo ikastaroetara joaten ez direnentzat, alemana beren kabuz ikasi nahi dutenentzat eta alemana ikasten hasi berri direnentzat.\nBideoa eta bideo aplikatua Alemaneko ikasgaiak\nAtal honetan, gure bideo ikasgaiak alemanez daude. Bideo-alemanezko ikasgaiak daude, gaiaren azalpen turkiarra, lagin aplikatua eta ugari, ia atal guztientzat erakargarriak, hasiberrientzat barne.\nAlemaniako Eskoletako Gaiak (Die Schulsachen)\nIkusi kategoria honetako eduki guztia\nGerman Modalverben hitzaldia\nAlemaniako kontinenteak, Alemaniako kontinenteen izenak\nAlemaniako neurri-unitateak eta Alemaniako pisu-unitateak\nEuropako herrialde alemaniarrak\nEsaldien egitura alemanez\nAlemaniaren historia, kokapen geografikoa, Alemaniako klima eta ekonomia\nAlemanian hizkuntza hezkuntza lortzearen abantailak\nAlemaniako telefonoen elkarrizketak\n2009 KPSS Atzerriko hizkuntza eta Alemaniako galderak eta erantzunak\nKPDS 2007 maiatzean eta azaroan Alemaniako galderak eta erantzunak\nTurkiera-Ingelesa-Frantsesa-Alemana Hiztegia - Lodos Lugat\nKPDS 2006 maiatzean eta azaroan Alemaniako galderak eta erantzunak


Iluna jausi eta argiak amatatzen diren garaia - Nontzeberri\nFikziozko eta animaziozko film luzeak eta dokumentalak sustatzeko laguntzak\nSC Galleryk “Cuarentena” erakusketa kolektibo birtuala ikusgai dauka\n“Familiak sarean” izeneko programa Gipuzkoako Foru Aldundiaren eskutik\nSorkuntza sustatzeko programa berria Tabakaleran\nBertsogintzak Euskal Telebistan izango du plaza\nHasiera/ESZENA/Iluna jausi eta argiak amatatzen diren garaia\nIluna jausi eta argiak amatatzen diren garaia\nKukai Dantza Konpainia estreinaldi berriarekin dator. Igandean, abenduak 1, Hondarribiko Itsas Etxea Auditoriumean, 19:30etik aurrera, Gauekoak proiektu berria aurkeztuko du.\nGogoeta personal intimo eta berezi batetik sortzen den proiektua da Gauekoak. Jon Mayak bere sormen prozesuaren ateak irekitzen ditu, ibilbidean lagun izan dituen kide eta artistek hauspotuta. “Iluna jausi eta argiak amatatzen diren garai berean, arima batzuk piztu egiten dira. Pentsamendu eta gogoeta intimoenak biltzen dituen gauerokoa da ikuskizuna. Isil-hizketa intimo, goxo eta pertsonala”.\nPieza berezi honetarako Jon Maya aritu da ideia originala eta proiektua lantzen. Baina berarekin batera talde ederrak hartu du parte: Mireia Gabilondo (eszena-zuzendaritza), Xabi Bandini eta Arkaitz Miner (zuzeneko musika), eta Jon Maya, Cesc Gelabert, Sharon Fridman eta Israel Galvan koreografoak. Bertan ere testu literario batzuk kateatu dira; testuok Joseba Sarrionandia eta Carmelo Iribarren idazleenak dira. Ilustrazioak Maite Mutuberriak egin ditu eta azkenik, Fernando Bernués eszenografiaz arduratu da.\nZinebilera jaialdiaren azken egunak\n“Ghero, azken euskalduna” antzezlanaren proposamena, Bilboko Azkuna Zentroan\nFikziozko eta animaziozko film luzeak eta dokumentalak sustatzeko laguntzak https://t.co/kuaffzCYUN @zineuskadi https://t.co/xS9KyGmCsw\nSC Galleryk “Cuarentena” erakusketa kolektibo birtuala ikusgai dauka https://t.co/9q6NX47mwW @SCgallery https://t.co/kyKVCVYzYK\n“Familiak sarean” izeneko programa Gipuzkoako Foru Aldundiaren eskutik https://t.co/WMBWAjoXoj @Gipuzkoa https://t.co/kFhY09coHx


Eta bi begiradek sortzen dutena –\n“Eta zuk, bertso saiorik ba al zenuen inauteriz?” Egia da otsaila alde hortatik proposamenez beterik agertu zaigula, herriz herri egiten diren santa eske, libertimendu zein santibate bezalako ospakizunekin. Baina, bertso saio bezala kalifikatu ote daitezke aurpegia ikazturik, mozorroturik, tabernaz taberna eta hain giro informalean egiten diren agerraldiak? Alta, garai batez, gure aitona amonenean behintzat, hoiek ziren bertsoarekin lor zitezken plaza publiko bakarrenetarikoak, su ondoan bota kopla zaharrez haratago, bertsogintzak BEC-ik ez zueneko urte luzetan, oihartzunek sagardotegietako paretak gainditzen ez zituzten unean.\nArg: Lea-Artibai eta Mutrikuko Hitza\nEgia da probintzika, edo probintzia berdineko herrien arteko inauteri formulak ezberdinak direla, baina eskearena Euskal Herri guzian zabaldua edo behintzat ezaguna dela ezin da ukatu. Zeinek ez ditu sekula entzun eskean herriko gazteak, zirtzilez, baserritarrez edo ijitoz mozorrotuak, tabernaz taberna, etxez etxe, kalez kale, janari eta edari eskean, kontatuz nola bularra ebaki zioten Santa Agedari, bi patxaran tragoren artetik? Eta bertsolariak berak, nahaste guzi honen artean, helburu espezifiko bat du, garai zahar haietatik gaur egun arte berretsi dena: epaile lana egitearena, herrian gertatu diren kontuen salatzea, edo goraipatzea onuragarriak direnean, koplatan gehienetan. Bai, gure arbasoek ongi ulertu zuten gauza esentzialen esateko ez zela baitezpada habanera bat kantatu behar, bertsolari ona, epaile ona zelako: herriko zurrumurruak plazaratzen, kritikatzen edo goraipatzen zituenak, jendearen haserre edota onarpena lortuz (epaile guziak bezala, funtsean).\nBerriki, Andoni Eganari berari, Garaziko Irulegiko irratian galdetu zioten, ea bertsolaritza aldatu zen. Irribarre makur batekin entzun nuen entrebista, pentsatuz galdera egileak berak erantzuna jaso aurretik bazekiela ze esango zion Andonik. Ze uste zuen, Andonik erantzungo ziola “ba ez, oraindik baserri giro hortan gabiltz atope, su ondoan kantuz gauero, artoak familian xuritzen ditugun bitartean. Baina ez pentsa eh, agerraldi publiko batzu ere egiten ditugu tarteka, ihauteritan adibidez, eta gu herria zirikatzen gaudelako emazteak etxean geratu dira, haurrak zaintzen, nahiz eta gu baino hobeak diren bertsotan, agian.” Noski bertsogintza aldatu dela, eta eskerrak. Hain aldakorra den mundu honetan, zentzugabea litzateke oraindik jarraitzea duela mende bateko ereduan: mundua aldatu delako, gu ere aldatu gara. Eta nola aldatu diren gauzak kamarada: bertso eskolak sortu ziren, ikasi genuen bertsotako ahalmena ez zela jainkoak sortzean emandako opari imaginario horietakoa, baina ikasteko modukoa, Euskal Herri osoan zabaltzekoa, izan baserri zein hiritan, edonori gainera, bai gizon, bai emakumeei, edo orohar, entzun nahi gaituen horri. Ikasi genuen epaile lan hori nola egin, nola ideiak ordenatu, metrikan sartu, eta adierazi, edozein gaiekin eztabaidatzeko, ahal bezain pertinenteki gure iritzia emateko, kondenazio zein absoluzio. Baina, ikasi genuen ere nola epaituak izan, nola 11/8 hanka luzea saietsi behar zen, zergaitik agian “Egun da Santi Mamina” doinua ez den hain egokia abortatu berri duen gazte baten papeletik ari bazara. Ikasi genuen nola epaile eta epaitu izan aldi berean.\nOrduan, gure kurrikuluma bi izendapen kontrajarri baina betegarri hauez osatua bada, zergaitik batzuk oraindik beldur dute bertso eskoletatik plazara, edo txapelketara ateratzea? Seguruenik, arrazoi asko daudela galdera honi erantzuteko, eta bakoitzak bere bizipenetik zerbait aportatzen ahal ligukela. Baina hurbilagotik begiratuz epaile/epaitu balantza, haize txar baten ufadaz edo pisu gehigarri batez desorekatu dela kontura daiteke, azken aldian, epaitu aldeak pisu gehiago hartu duelako. Asko dira azken aldian txapelketak, sariketak eta noski, beharrezkoak gure bidea aurrera segitzeko. Dena den, “ona”- ren nozioa distortsionatu egin dugu puntuazio eta sailkapenekin nahasita, askorentzat bertsolari ona ongi epaitua dena delako, eta bada, bertsogintzaren goi gailurretara heltzeak aurretik lan handia suposatzen duelako. “Bertsolari ona da, bai, baina ez du txapelketetan parte hartzen”. Eta zergaitik ez du nahi parte hartu, zerek usa dezake bertsolari bat berez harentzat eginiko eremu batetarik? Agian, bertsogintzari ahaztu zaiolako berez bertsolaria ere epaile zela, mundu hau kolokan jartzeko ahalmena zuela eta ez zuela, foko azpitik, oholtza gainetik epaileentzako kantatzen, beizik eta bere ideiaz, hitzez eta kantaeraz publikoari sentsazio eta sentimendu berri batzuen sorrarazteko, publikokoa etorri den baino hobeto etxera joan dadin saiatuz.\nBai, fokoen argiek min egin dezakete, denen bistara izatea ez delako gauza sinplea, batzuetan, argi izpi bakoitzak larrua jotzen digulako jendearen iritzi bezala plazetan, eta 0,1-ka txapelketan, baina pasa diren garaiko sutondoko su baten garrak oraindik pizturik dirau nonbaitan, baserri zahar baten batean, ihauteritako kantu oihuekin dantzan, oroitarazteko bezala gure puntu eta oin bakoitzak ze sute eragin dezakeen, zenbat gauza erre ditzakeen bere bidean, errautsetatik berriak sorrarazten dituen bitartean. Eta bi segunduz pentsatu ezkero, dudarik ez dago. Suak, argiak baino gehiago erre dezake.\nTags: bertsogintza bertsolaria entzulea Eta bi begiradek sortzen dutena ikuslea rola txapelketak txapelketen eredua


2018ko irailaren 24a, astelehena | Ordua Euskal Herrian 10:09:24\nEHBilduren 9 boto eta Orain Hernaniren 2ekin erabaki dute Hernaniko kale garbiketa munizipalizatzea. (Argazkia: Kronika)\nEz da askotan entzuten den albistea. Gauza bat baita ezkerreko alderdiek hauteskunde programetan jarri edo sindikatuek beren aldarrikapenetan behin eta berriro aipatzea... eta oso bestelakoa hori gero egia bihurtzeko urratsak ematea. Madrilen Manuela Carmenari gertatu zaion bezala, azken urteotan alde guztietan nagusitu den pribatizazio uholdeari aurre egitea baino are zailagoa da behin pribatizatua publifikatzea: nekez gainditzen dituzte kontratazio publikoetan berezitutako korporazi handien lobby lanaz gain, udal teknikariek eta sarritan baita sindikatuek ere ezarritako oztopoak. Hala ere, gero eta oihartzun handiagoa sortzen du zerbitzuok munizipalizatu edo publifikatzeko nahiak, esate baterako Katalunian.\nHernanin joan den astean onartu du udal plenoak urrats hori egitea, hain zuzen, ia denetan bezala aspaldi esku pribatuetan utzitako kale garbiketaren kudeaketa bere gain hartzea. Gehiengo osoz agintzen duen EHBilduko udal taldearenez gain, Orain Hernani (Ahal Dugu-Podemos alderdiaren lekuko marka) taldearen botoak ere eduki zituen erabakiak.\nGaur FCC konpainiak kontratatuta dauzkan langileak bere gain hartuko ditu Garbitania konpainia publikoak. (Argazkia: Hernaniko Udala)\nZehazki Garbitania enpresa publikoak kudeatuko du maiatzetik aurrera kaleen garbiketa. Garbitania Donostialdeko zenbait udalek sortutako enpresa publikoa da, hasieran hondakinen gaikako bilketean (Atez Ate) aritu dena eta orain jarduera eremua zabalduko duena. Konpainia publikoak bere gain hartuko ditu orain arte FCCn zerbitzu hori bermatu duten langileak.\nAlbisteaz xehetasun asko eskaintzen dituen Kronikak bildu duenez, Luix Intxauspe alkateak esan du: "Publifikazioaren onurak mota desberdinekoak izango dira: zerbitzuaren eskumena bere gain hartuta, kudeaketa hobeto kontrolatzeko tresnak izango ditu Udalak. Oinarrizko zerbitzu publiko hau ez da merkatuaren menpe egongo eta gardentasuna hobeto bermatu ahalko du Udalak. Era berean, behin publifikatuta, %10eko aurrezpena ekarriko dio Udalari. (...) Kale garbiketaren zerbitzua bereganatuta, kalitatezko zerbitzu publikoak eskaintzeko konpromisoan beste urrats bat egin du Udalak, urte hasieran industrialdeetako hondakinen kudeaketa bereganatu ondoren".\nOrain Hernaniko zinegotzi Jaione Aristregik azaldu zuen alde zergatik bozkatu duten: «Zebitzuak Udalak berreskuratzearen alde gaude. Hau pausu bat da eta azkena ez izatea espero dugu». Aldiz, PSE eta EAJk kontrako botoa eman dute. EAJko Andoni Amonarraizek argudiatu zuen kaleak udalak berak garbitzea garestiago aterako zela. Arrazoi beragatik eman zuen kontrako botoa Ricardo Crespo sozialistak ere, nahiz eta langileak zoriondu zituen beren lan baldintzak orain hobetuak ikusiko omen dituztelako: "Sindikatuekin bildu gara eta langileen egoera hobea izango dela esan digute. Alde horretatik zoriondu egin behar dugu Udal Gobernua, baina bestetik, zenbakiak zalantza asko sortzen dizkigute. Errealitatetik kanpo daudela uste dugu".\nHernanikoa ez da Gipuzkoan kale garbiketa munizipalizatzen lehena. Urrutira joan gabe, 2016an Oñatiko udalak bere gain hartu zuen berriro zerbitzu hori. 2016a arte Oñatin ere FCCk kudeatzen zuen kale garbiketa, baina Goienan Mikel Biain alkateak azaldu zuenez zerbitzu publikoen erraldoiarekin kontratua etetea lortu zuen, konpainiak tratua nabarmenki urratzen zuela erakutsirik. Azkenean, 2018a arte iraun behar zuen kontratua etenda, 2016ko irailean hartu zuen berriro Oñatiko udalak bere gain 1998an pribatizatutako zerbitzua. Herritarrok (baita zaharrenek ere) ahaztua dugula diruen arren, udal zerbitzu publikoak ez baitituzte betidanik kudeatu kontrata pribatuek.\nKanal honetan artxibatua: Zerbitzu publikoak


Margarita Astrálaga, UICNko Mediterraneoko Lankidetza Zentroko zuzendaria | Consumer\nMargarita Astrálaga, UICNko Mediterraneoko Lankidetza Zentroko zuzendaria\nKrisi ekonomikoa natura hobetzeko aukera bat da\nNaturari buruzko IV. Mundu Biltzarra egingo da Bartzelonan urriaren 5etik 14ra. Natura Zaintzeko Nazioarteko Batasunak (UICN) antolatzen du, eta ingurumenaren babesaz arduratzen den edozein pertsonaren agendan nazioarteko hitzordu saihestezina da. Konde-hiriburuaren edizio honetan, 8.000 gobernu-arduradun baino gehiago bildu dira, Nazio Batuetakoak, GKEetakoak eta enpresa pribatuetakoak, bai eta mundu osoko ikertzaileak ere, esperientziak trukatzeko, arriskuan dauden espezieei buruzko azken datuak eskaintzeko eta naturari eta gizakiei eragiten dieten arazoei aurre egiteko neurriak proposatzeko. Biltzar honen alderdi nagusiak ezagutzeko, bai alderdi orokorra bai Espainiari dagokiona, Margarita Astrálaga biologo kolonbiarrarekin hitz egingo dugu, UICNko Mediterraneoko Lankidetza Zentroko zuzendaria (Malagan du egoitza).\nespezieak kontserbazio naturaleza-eu peligro-eu ura


A N A I S by gueste74d15 367 views\nAutomatización de Fuerza de Ventas by guest1a1efd 1071 views\nJamestown by brianblair17 783 views\nlas 7 nuevas maravillas del mundo by Paoli Cerda 882 views\nlas nuevas 7 maravillas - MDAV by MDAV 740 views\nAnais by guestbabef9 382 views\nInguru ezaguera- Lehenengo atala\n1. INGURUAREN EZAGUERA LMHko 4. mailarako lana- IBAIZABAL\n2. ATALAK - CAPÍTULOS

Natur eta Gizarte ingurunea

Gorputza

Higiene eta osasuna

Landareak

Animaliak

Ura eta airea

Hiria eta herria

Udala

Nire eskualdea

Zazpi probintziak

Euskal Herria

Bidaiak

Kaixo lagunok: Landuko ditugun atalak hauek dira. Oso interesgarriak dira, ezta?\n3. 1.- Natur eta Gizarte ingurunea FAMILIA LAGUNAK PAISAIA IKASTETXEA\n4. 1.- Natur eta Gizarte ingurunea FAMILIA\n5. 1.1.- FAMILIA

Familia senitartekoen multzoa da, hauek bakoitzarentzat odolekoak izan edo ez. Hurbilenak gurekin bizi dira, edota gurekin harreman estuak dituzte.

Familia barnean gauzarik inportantenak:

Maitasuna

Elkarri ematen dioten laguntza

Etxeko lanak guztien artean egin behar dira.

\n6. 1.- Natur eta Gizarte ingurunea FAMILIA IKASTETXEA\n7. 1.2.- IKASTETXEA

Familiaren atzetik, ikastetxea da zuregandik hurbilen duzun gizarte ingurunea.

Ikastetxean ikasi, jolastu eta ikaskideekin bizitzen ikasten duzu.

Ikastetxean zuk arauak (normak) errespetatzeak inportantzia handia du.

\n8. 1.- Natur eta Gizarte ingurunea FAMILIA LAGUNAK IKASTETXEA\n9. 1.3.- LAGUNAK

Ikastetxean lagunak egiten dituzu.

Kanpoan ere beste lagun asko izango duzu, oporretan zauden lekutan esaterako.

Lagunekin konfiantza izaten duzu. Haiekin jolasten duzu, zuen artean defendatzen zarete eta elkarri laguntzea gustatzen zaizue.

\n10. 1.- Natur eta Gizarte ingurunea FAMILIA LAGUNAK PAISAIA IKASTETXEA\n11. 1.4.- PAISAIA Natura Ikusteko Bideo – 6 minutukoa PAISAIA EGUZKIA PAISAIAN AIREA PAISAIAN URA PAISAIAN\n12. GOGORATZEKO

Gure natur inguruneak ( mendiak, ibaiak, basoak,…) osatzen du gu bizi garen paisaia.

Paisaia bizitzeko ingurune paregabe bihurtzeko oinarri-oinarrizko elementuak dira eguzkia, ura eta airea.

\n13. Eskerrik asko¡¡

Irati

Julen

Maider

Asier

Laguntzaileak : LMHko ikasleak\nlas nuevas 7 maravillas - MDAV


Laguntza eta Gure Laguntza, COVID-19ari aurre egiteko bi ekimen ekintzaile - Araba ekinean\nLaguntza eta Gure Laguntza, hurrenez hurren, Arabako ekimen solidarioak mapeatzea eta tokian tokiko merkataritzari laguntzea helburu duten bi atari dira.\nCOVID-19ak enpresa askoren planak nahastu ditu eta gizartea egoera zailean jarri du, baina dugun onena azaleratzeko ere balio izaten ari da. Nahikoa da sare sozialetan bueltatxo bat egitea, eta konturatuko gara era askotako ekimen solidarioak daudela, okerren pasatzen ari direnei laguntzea beste helbururik ez dutenak.\nHorren adibide dira Laguntza.eus eta Gure.laguntza.eus, hurrenez hurren, Arabako ekimen solidario guztiak mapeatzea (publiko zein pribatuak) eta tokian tokiko merkataritzari laguntzea helburu dutenak.\nDuela aste gutxi batzuk sortu zen arren, 150 ekimen solidario baino gehiago bildu du Laguntza ekimenak; Gure Laguntza ekimenari dagokionez, 100 enpresa baino gehiagok egin du bat ekimenarekin, eta 11.000 €-ko balioa batzen duten bonoak saldu dira. Ekimen horien atzean ez dago inolako erakunde edo elkarterik, Alexander Pereda (La GIStería) eta Alvaro Trapero (Web-diseinatzailea) baizik. Dituzten ezagupenak eta esperientzia gizartearen zerbitzura jarri nahi izan duten Arabako bi ekintzaile.\nAraba Ekinean (AE): Nola bururatu zitzaizuen Laguntza eta Gure Laguntza ekimenak abian jartzea?\nAlexander Pereda (AP): Osasun-krisi hau hasi zenean, nola lagun nezakeen pentsatzen jarri nintzen; koronabirusaren bilakaera-mapei buruzko gain-informazio handia zegoenez, beste zerbait egitea pentsatu nuen. Orduan bururatu zitzaidan Arabako ekimen solidario guztiak kokatuko zituen mapa bat egitea. Alvaro Traperori kontatu nion nire ideia, eta berehala egin zuen bat egitasmoarekin, zalantzarik egin gabe, eta diseinu grafikoak eta web-diseinua egiteari ekin zion.\nGure ekimenari dagokionez, beste lurralde batzuetako eta Estatu mailako era horretako hainbat ekimen ikusi genuen; ahal izan genuen heinean, ekimenon zabalkundea egin genuen, baina jendeak ez zuen haiekin bat egiten, beraz, Araban antzerako zerbait egiten saiatzea erabaki genuen, bertako enpresei laguntzeko.\nAE: Zer nolako harrera izan du? Harritu egin al zaituzte?\nAP: Zabalkunde-lan ona egiten ari ginen Laguntza ekimenarekin, eta oso harrera ona izaten ari zen (momentuz, 150 ekimen baino gehiago posizionatu ditugu), baina imajinatu ere ezin genuen egin Gure ekimena izaten ari den harrera. Astebete baino gutxiagoan, 100 enpresa baino gehiago dugu webgunean, eta 6.000 euro baino gehiago batzen duten 150 bono saldu ditugu.\nBadakigu ez dela nahikoa pandemiaren ondorioz izaten ari den krisi ekonomikoari irtenbidea emateko, baina pozik gaude gure inguruko enpresei itxaropen pixka bat eman diezaiekegula ikusita.\nAE: Zer eratako ekimenak biltzen dituzue Laguntza atarian? Edozeinek egin al dezake bat?\nAP: Hasieran, Arabako enpresek, elkarteek eta erakundeek abian jarritako ekimen solidarioak biltzen hasi ginen, eta kategoriaka antolatzen:: Pertsonentzako laguntza, Elikadura, Material-dohaintza, Osasun arloko langileentzako laguntza, Enpresentzako laguntza.\nBehin ibilbide hori eginda, helarazten zizkiguten edo sareetan aurkitzen genituen prestakuntza-ikastaro, ekitaldi, kirol-ekintza eta haurrentzako eskaintza guztiak sartzen hasi ginen, garrantzitsua iruditzen baitzaigu jendeak egunotan entretenitzeko moduak izatea.\nAE: Nola funtzionatzen dute erabiltzailearentzako Gure Laguntza ekimeneko bonoek? Zertan laguntzen diete komertzioei?\nAP: Gure atarian, enpresa guztiek dute beren informazio-fitxa sortzeko eta beraien produktu edo zerbitzuak bono modura salgai jartzeko aukera.\nBehin enpresa atarian agertzen denean, bezeroak zuzenean haiekin harremanetan jar daitezke, eta erosketa egin dezakete. Hori guztia zuzenean eta bitartekorik gabe egiten da; are gehiago, enpresak berak aukera dezake egokiena iruditzen zaion ordainketa-modua.\nOrdainketa egin ondoren, bezeroak egiaztagiria eskatzen du inprimaki baten bitartez, eta gu arduratzen gara enpresari egindako erosketa egiaztatzeaz eta bonoa posta elektronikoz bidaltzeaz. Bonoa establezimenduan bertan trukatu ahal izango dute bezeroek, berriro irekitzen dutenean.\nBatez ere alarma-egoeraren eraginez itxita egon behar duten enpresetan zentratzen ari garen arren, Arabako enpresa eta autonomo guztiek erabil dezakete webgunea.\nAE: Eta zuek jaso al duzue egitasmo hauetarako laguntzarik?\nAP: Jakina; ezinezkoa izango zatekeen ekimenok abian jartzea, hainbat pertsona eta enpresak musu-truk emandako laguntzagatik izan ez balitz; besteak beste, Enneco Viana (Vianarq), Leticia Sanz (OVB), Rosa Casbas (Doblestudio), Cesar Trapero eta Estudio Avocadok lagundu digute. Asko eskertzen diet, haien laguntzarik gabe ezin izango baikenioke proiektu bakoitzak eskatzen digun erritmoari jarraitu.\nEskerrak eman nahi nizkieke, baita ere, Gasteizko Udalari, Arabako Foru Aldundiari, Araba Ekinean atariari, Arabako Ganberari, Aenkomer elkarteari, Laudioko Komertzioei, Amurriori, Arabako Lautadari eta Arabako Errioxari, indarrak batu, proiektu honekin bat egin eta ekimenaren zabalkundea egiteagatik.\nNorabide berean arraun egitea beharrezkoa denean, eskertzen da jendearen laguntza jasoko duzula jakitea.\nEkin Day 2020: ekintzailetzaren moonshotak\nMaribel Bajo eta Baigene enpresa Araba Ekinean sarien irabazle\nHona hemen “Zure ideiak balio du” XVI. lehiaketaren irabazleak\nEkin Day 2020: ekintzailetzaren moonshotak October 8, 2020\nMaribel Bajo eta Baigene enpresa Araba Ekinean sarien irabazle October 6, 2020\nHona hemen “Zure ideiak balio du” XVI. lehiaketaren irabazleak October 6, 2020\nAraba Ekinean ekimenak startup eta proiektu ekintzaileetan inbertitzen hasteko lehenengo tailerra antolatu du urrirako October 2, 2020\nEkin Day egunean hutsik ez egiteko 5 arrazoi September 29, 2020\nBidali zure lan eskaintza\nAraba Ekinean 2017


Hiru.com etengabeko ikaskuntza — CodeSyntax - Interneten adituak\nHiru.com hezkuntza alorreko ataria sortzeko lehen ahalegina da, eta bere helburua, hezkuntzako zerbitzu publikoak internetez eta doan ematea da. Eusko Jaurlaritzaren Hezkuntza Sailak sortutako atari honen asmoen artean daude, besteak beste, euskal hiritarren prestakuntzarako erreferente bilakatzea eta hiritarrei laguntzea euren jarrera aktiboa eta parte-hartzailea sendotzen.\nHiru.com ataria hiritarrei hezkuntzarako zerbitzuak eskaintzeko bideratuta dago. Hori doako edukiak edo kostu baxukoak eskainiz egingo du. Besteren artean, 23 urtetik gorakoek lau hizkuntza ikasi ahalko dituzte, prezio baxuan.\nEusko Jaurlaritzaren Lanbide Hezkuntza eta Etengabeko Ikaskuntzaren Sailburuordetzak butzatutako ataria honen azpiegitura eta garapena CodeSyntax -ek egin du, software libreko Zope web aplikazio zerbitzarian oinarriturik.


Abian da mendi-taldearen bazkidetza kanpaina - Soraluze - Plaentxia.eus\nAbian da mendi-taldearen bazkidetza kanpaina\nUbane Madera Zangitu 2020-02-07 14:05\nMendizaleak iaz egindako irteeretako batean.\nMartxoaren 1ean ospatuko den Zuhaitz Egunarekin abiatuko du 2020ko denboraldia Soraluzeko Mendi Taldeak. Hala, taldeko bazkide egin nahi dutenek datorren asteko hiru egun izango dituzte izena emateko: otsailaren 11, 12a eta 13a. Besteak beste, martxoaren 15ean, 500 bat lagun espero dira Soraluzen, bertako mendi taldeak antolatuko du-eta Deba bailarako ibilaldi neurtua.\nDatorren asteko martitzenean, eguaztenean eta eguenean, Soraluzeko Mendi Taldeko ordezkariak 18:30etik 19:30era bitartean egongo dira Elkartegian, taldeko bazkide egin nahi dutenen izenak hartzen.\nHelduek 10 euro ordaindu beharko dute, eta gazteek, berriz, 5 euro. Eta aurten kamiseta berritu nahi duenak, berriz, 12 eurotan erosteko aukera izango du. Iazko prezio berberak dira, ez dute igoerarik izan, beraz.\nSoraluzeko Mendi Taldeak martxoaren 1ean egingo den Zuhaitz Egunarekin batera abiatuko du denboraldia. Bukatu, berriz, urriaren amaieran bukatuko dute, Soraluzeko finalista egunarekin. Tartean, hamabostean behin mendi irteerak antolatuko dituzte.\n500 mendizale Soraluzen\nAurten, gainera, denboraldia hasi eta berehala hitzordu garrantzitsua dute: martxoaren 15ean, Gipuzkoa mailako ibilaldi neurtuak egingo dituzte, eta Deba bailara guztikoa Soraluzen egitea tokatzen da. Soraluzeko Mendi Taldeak esandakoaren arabera, 500 bat mendizaleren bisita espero da egun horretarako.\n13. urtea da mendi taldeko ume eta guraso taldea mendi irteerak antolatzen hasi zenetik. Batez beste, urtero 100 bazkide pasa erakartzen ditu talde horrek.


RESELOC. Sektore Ekologikoa eta Tokikoa Egituratzeko Sarea, kolektiboentzako sukaldaritzaraino | Alternatibak eta Politika Publikoak Elikatzen\nRESELOC. Sektore Ekologikoa eta Tokikoa Egituratzeko Sarea, kolektiboentzako sukaldaritzaraino\nHasiera urtea: 2018\nElikagaien erosketa publikoa, batik bat, kolektiboentzako sukaldaritzara bideratzen da, bai hezkuntza alorrean, bai osasunaren alorrean, sozialean edo beste alor batzuetan. Eskoletako, ospitaleetako edo egoitzetako jantokiak adibide bat baino ez dira.\nTokiko ekoizleek modu osasungarrian ekoitziriko elikagaiak kolektiboentzako sukaldaritzan sartu izanak jendartean, administrazioan eta haien politiketan gero eta interes handiagoa pizten duen arren, oraindik ez du benetako hazkundea bizi.\nRESELOC proiektuak hainbat potentzialtasuni ekiten die, eta sektore ekologiko eta tokikoari dagokienez, produktu ekologiko eta/edo tokikoak kolektiboentzako sukaldaritzan txertatzea esan nahi du. Izan ere, jantoki kolektiboetan elikagai ekologiko eta tokikoak kontsumitzea bultzatzeko jendarteak eta administrazio publikoek duten interesa ikusita, sektoreak beste ikuspegi bat eman behar dio gaiari; batik bat lehiaketa publikoei, logistikari, elikagai horien prestaketa eta banaketari dagokienez, horrela, merkatu berri horren premiei erantzuteko.\nProiektu horrek hiru erregiotan gauzatu diren esperientziak eta gai bakoitzean adituak diren eragileak identifikatuko ditu. Topaketa profesionalak egingo dira Nafarroan eta Akitanian, gai jakin batzuen inguruko bisitak ere bai 3 erregioetan, eta, amaieran, bilera bat egingo da Euskal Autonomia Erkidegoan, eta han erakutsiko dira emaitzak. Orobat, proiektuari eta horren emaitzei buruzko dokumentu bat prestatuko da, botere publikoentzat eta jendarte osoarentzat komunikaziorako eta sentsibilizaziorako tresna gisa ere erabili ahal izateko.\nHorretarako guztirako, proiektu honetan bazkide diren INTIA, HAZI eta INTERBIOk euren laguntzaile eta eragileak mobilizatuko dituzte dagoen potentzialari ahalik eta etekin handiena ateratzeko.\nProiektu honen helburua ekoizpen ekologiko eta tokikoaren sektorea sendotzea eta garatzea da, kolektiboentzako sukaldaritzaren indarra baliatuz eta inplikaturiko eragileei (profesional, administrazio, jantokien kudeatzaile, etab.) beharrizan berriei erantzuteko behar beste tresna eta ezagutza ahalbidetuz.


Gailurra ikutuz CD - Karrikiri Euskal Denda\nGailurra ikutuz CD\n> Musika>Gailurra ikutuz CD\n10,65 € BEZ barne\nKasu honetan, Kupela taldekoak bertsoetan oinarritu dira lana osatzeko. Izan ere, Mitxelena, Lasarte, Lazkaotxiki, Lopategi, Gorrotxategi, Antonio Mari Loidisaletxe, Sebastian Lizaso eta Andoni Egañaren bertsoak, eta Angel Larrañagarenak berarenak ere kantatu dituzte. Anjel Larrañagak, taula gainean berarekin abestu zutelako edo entzule moduan bertso saio haietan egokitu zelako, memorian gordeak zituen bertso batzuk berreskuratu ditu. Bertso haiei Angel berak egindako beste batzuk gehitu zaizkie disko eder bat osatuz.\nBertsoak abestu ziren doinuan jaso ditu taldeak, eta Xabier Zabalek moldatu ditu Gailurrak ikutuz diskorako. Grabazioan, kolaboratzaileak ere izan dituzte: Arkaitz Miner (mandolina, biolina eta gitarra) eta Aitor Furundarena (soinua). Kolaboratzaile horiek konponketa lanei zentzu unibertsal bezain zorrotza eskaini diote lanari. Saizarko festa kantuan, Angel Larrañagarekin batera Andoni Egaña bertsolariak kantatu du. Disko berri honetan, betiko erromeriarekin eta jai giroarekin batera, bertso bilduma bat eskaintzen zaigu. Kupelaren azken disko hau, beti bezala, dantzarako aproposa da baina oraingoan giro lasaian entzuteko ere egokia.


Azken eguneratzea: Astelehena, 02 May 2016 21:12\nArgitaratua: Astelehena, 02 May 2016 21:12\nBilbao Mendi Film Festivaleko pelikula onenak Gipuzkoan barrena dabiltza eta hurrena Arrasaten eskainiko dira datorren asteartean, maiatzak 3\nBosgarren urtez eskainiko da Mendi Tourra Arrasaten, ezinbesteko hitzordua mendia eta natura maite eta bizi dituztenentzat bezala publiko orokorrarentzat ere\nArrasaten maiatzaren 3an egingo da. Amaia Udal Antzokian, 19:30etan hasita, Bilbao Mendi Film Festivaleko hiru pelikula eta Aiba Mendi Martxako promoa eskainiko dira. Sarrerek 5na euro balio dute.\nBilbao Mendi Film Festivalak antolatu du ekitaldia Zineuskadiren laguntzarekin eta Besaide Mendizale Elkartearen eta Arrasateko Udalaren babesarekin.\nMendi Tour Arrasateko egitaraua:\nAIBA! MENDI MARTXA!: 12”


Web 2.0 eta software librea\nSaretik nabigatzen ondorengo aurkezpenarekin topatu naiz. Oso interesgarria iruditu zait. Web 2.0, software librea edo odei konputazioariburuzko edozein galdera baldi baduzue email bat bidali edo iruzkinetan galdera egin. Web 2.0 y Software Libre. Una relaciÃ³n de amor-odio View more presentations from Lorena FernÃ¡ndez.\nXuxen instalatu openOffice 3.0 bertsioan\nNahiz eta prozesu erraz bat izan, arazoak izan ditut Xuxen euskarazko zuzentzailea, openOfficen nola instalatzeko informazioa aurkitzeko. Beraz, post hau idaztea aproposa iruditu zait. OpenOffice 3.0 bertsioan, Firefoxen antzera, puginak instalatzeko aukera dugu. Beraz Xuxen modu horretan instalatuko dugu. Lehenik euskarazko software deskargak egiteko errepositorio edo web bat gure esku dugula aipatu beharra dago. Honako […]\nUbuntu 9.04 laster gurekin\nLaster gure artean izango dugu Ubuntu 9.04 “Jaunty Jackalope” bertsioa. Hauek izango dira aurkituko ditugun nobedade batzuk: – Fitxategi sistema ext4 motakoa izateko aukera – Itxura grafiko berriak – OpenOffice v3.1 – Hasieratze azkarrago bat – …..


Merkataritza Aseguruak | Seguros Allianz en Donostia - San Sebastián Gipuzkoa, Seguro Allianz Agente Exclusivo Burdaspar\nAllianz Seguroak Donostiako dendetarako\nAllianz dendetarako aseguruak Saltoki bakoitzaren beharretara egokitutako aseguruak dira. Guztiz pertsonalizatuak zure dendaren segurtasunerako. Allianz Aseguruen kalitatea zure saltokiarentzat preziorik onenean.\nAllianz Merkataritza aseguru bat da, bereziki negozio, saltoki eta bulegoei zuzendua. Aseguruak ziurtatu nahi du estaldura ona duela, behar diren berme guztiekin, preziorik onenean, eta Allianz Segurosek eskaintzen duen lasaitasunarekin.\nZURE MERKATARITZA-ASEGURUA KONTRATA DEZAKEZU DONOSTIAN ALLIANZ SEGUROSEN (GIPUZKOA).\nArrisku anitzeko modalitateko asegurua da, eta zure saltokiaren beharrei erantzuten saiatzen da.\nAllianz Merkataritza, zure bezeroak asebetetzeko eta ezustekoetan ez pentsatzeko.\nArriskua anitzeko aseguru bat da, arrisku komertzial gehienei babesa emateko pentsatua eta diseinatua, baita bulego eta lantegiei ere, modu pertsonalizatuan eta merkatuko segmentuetarako estaldura-baldintza espezifikoekin.\nAllianz Merkataritza aseguruaren kontratazioa malgua da eta bezero bakoitzaren eskakizunetara egokitzeko diseinatuta dago. Estaldura bakoitzak bere aseguru-prima du, eta polizaren kostua bezeroak aukeratutako estalduren emaitza izango da.\nAllianz Merkataritza oinarrizko estaldura-pakete batek eta aukera askeko berme gehigarri batzuek osatzen dute.\nAllianz Segurosen merkataritza-aseguruetan txertatzen ditugun estaldura zabalek merkatuko negozio-aseguru erakargarrienetako bat bihurtzen dute.


Bizkailab » Sarean lotutako mundu baterantz, mundu berritzaile eta iraunkor baterantz\nHasiera data: 2012ko otsaila 7\nBukaera data: 2012ko otsaila 8\nOtsailaren 7an eta 8an, enpresa, administrazio eta gizarte mugimenduetako pertsona sonatu asko hizketan arituko dira berrikuntza, ekintzailetza eta iraunkortasunaren gaineko ezaugarri interesgarrienei buruz.\n“Hacia un mundo en red, innovador y sostenible” hitzaldiekin ospatuko du Deusto Business Schoolek 125. urteurrena\nDeustuko Unibertsitateak 125. urteurrena ospatuko du aurten. Urtemuga horren harira programa zabal bat prestatu da, hiru helburu nagusi dituena:125 urteotan Deustuko proiektua Bilboko eta Donostiako campusetan posible egin duten guztiei eskerrak ematea; urtemuga hori partekatzea eta ospatzea; eta etorkizunarekin eta unibertsitatearen eta gizartearen arteko elkarrizketarekin dugun konpromisoa berrindartzea, Unibertsitatearen ahotsa entzun dadin XXI. mendeko gizon-emakumeek dituzten eta axola zaizkien gaietan.Testuinguru horretan, zenbait hitzaldi antolatu ditu Deusto Business Schoolek ?Hacia un mundo en red, innovador y sostenible? titulupean; horrela, bada, berrikuntza, ekintzailetza eta iraunkortasunarekin lotutako alderdi garrantzizkoenak aztertuko dituzte. Horretarako, enpresa, administrazio eta gizarte mugimenduetako pertsona sonatu askok hartuko dute parte.\nPrograma eta gaia aukeratzeko, bi arrazoi izan dira: batetik, gure ustez, lortutakoaz haraindi, etorkizunerantz, begiratzeko izan behar delako 125. mendeurrena ospatzea. Bestetik, guztiz sinestuta gaudelako zuzendarien prestakuntzaren etorkizuna beste eremu batean dagoela; hau da, bere oinarrizko zutabeak hauexek direla: agenda globala ikustea, enpresaren eta gizartearen arteko balio partekatua, plataforma digitalak eta sarekoak eta ikuspegi berritzaile eta ekintzailea. Deusto Business Schooleko zuzendari nagusi Manuel Escuderok dioenez, egunotan, aukera izango dugu gogoeta egiteko Irakasle Klaustroarekin, ikasleekin eta gizartearekin, aditu asko lagun; eta, gainera, ikertu ahal izango dugu nolako ahalmena duen sareko arlo berritzaile eta jasangarri horrek.\nBilboko eta Donostiako egoitzetan, otsailaren 7an eta 8an, aldi bereko saioak izango dira. Besteak beste, honakoak bertaratuko dira: Liliana Pineda, Félix del Barrio, Pedro Ortún, Esther Trujillo, Lutz Emmerich eta Xavier Uribe-Etxebarria. Liliana Pineda abokatua da, eta Politika Zientzietako eta Soziologiako diplomatua, ATTACen Zuzendaritza Batzordeko eta M-15 Economía de Sol taldeko kidea; Félix del Barrio, Oracleren Espainiako zuzendari nagusia; Pedro Ortún, Europar Batzordeko nazioarteko akordio arautuen, RSC eta Turismoko zuzendaria; Esther Trujillo, Sol Meliáko Erakunde Kabineteko eta Diplomazia Korporatiboko zuzendaria; Lutz Emmerich, Spotify Españako zuzendaria; eta Xavier Uribe-Etxebarria, Anbotoren sortzaile eta CEOa.\nDeustuko Unibertsitatearen 125. urteurrena ospatzeko egitarauak oreka bilatzen du oroitzapen, topaketa eta gogoetaren artean. Horretarako, gizarte eta kultura egitarau oso zabala du, eta, gainera, hausnartzeko zazpi foro daude, Deustuko Unibertsitateko Fakultateek antolatuak.\nGaur arte, honako foroak gauzatu dira: Gizarte eta Giza Zientzien Fakultateak antolatutako ?Marcos interpretativos de la realidad actual? foroa, Deustuko Zuzenbide Fakultateak antolatutako ?Retos del derecho en una economía sin fronteras? foroa eta Psikologia eta Hezkuntza Fakultateak antolatutako ?Calidad de vida, inclusión social y procesos de intervención? foroa.\nDeusto Business School Deustuko Unibertsitatearen tradizioaren eta esperientziaren oinordeko da, Espainiako erakunde pribatuetan antzinakoena, 125 urteko historia baitu. Bertako geletan hogeita hamar herrialdetako 70.000 ikasle baino gehiago prestatu dira, eta euretariko batzuek osatzen dute gaur egun DBSko Administrazio Kontseilua eta IBEX-35eko enpresarik garrantzitsuenetako zuzendaritza taldeetan daude.


Federazioa - Federación Guipuzcoana de Balonmano\nBai eskubaloiak eta baita Gipuzkoako Federazioak ere 1942an haste dute euren ibilbidea Gipuzkoan, futbol partiden ostean 11 jokalarirekin haien zelaietan jokatzen. Denbora gutxian errotzen da gure kirola lurralde honetan, handik gutxira hainbat arrakasta lortzen ditugularik bai gizonezkoen kategorian eta baita emakumezkoenan ere.\nHasiera honen ostean eta 50eko hamarkada hasita, gaur egun ezagutzen dugun zazpi jokalariko eskubaloia jokatzen hasten da zelai irekietan, frontoietan, herriko plazetan eta abar. Maila nazionalean gure kirolaren arrakastak datoz jarraian, eta garrantzitsuena, eskubaloia lurralde guztian zehar zabaltzen da.\n60ko hamarkadatik aurrera eta estatu mailako liga erregularrak jokatzen direla, lehen liga eta kopa tituluak irabazten dira bai gizonezkoen kategorian eta baita emakumezkoenan ere. Lorpen hauek gaur egunera arte jarraitzen dute, non klub ta jokalari paregabeek gipuzkoar eskubaloiaren izena gailurrera eramaten duten.\nEskuzabaltasunez ordain ezinezko lana egiten duten zuzendaritza eta entrenatzaile ugariren egitekoari esker, gipuzkoako eskubaloiak osasun paregabea duela esan dezakegu eta baita gure lurralde osoan errotuta dagoela ere.\nLehendakariaJose Miguel Antia\nIdazkari orokorraUxue Ezkurdia\nJose Miguel Antia\nZuzendari teknikoaIbon Alcelay\nIdazkari teknikoaGoyo Bruna\nLehiaketa batzordeaJosé Antonio Granados


Petronorrek Jarraitutasun Plana abian jarrita dauka koronabirusa dela eta\nALBISTEAK Petronorrek Jarraitutasun Plana abian jarrita dauka koronabirusa dela eta\nPetronorrek, energiarenaren moduko hain funtsezko sektorean erreferentziazko enpresak, Jarraitutasun Plana abian jarrita dauka koronabirusak eragindako balizko larrialdian horniketa bermatzeko.\nJarraitutasun Plan honek lau urrats ditu. Horietako lehenak, jada abiarazitakoak, informazio, formazio, prebentzio eta dibulgazio ekintzak hartzen ditu. Bigarrenak alertak ezarriko lituzke jarduera kritikoetan, laneko bajek gehienez plantillaren %10 hartuz gero. Kopuru hori gainditutakoan, larrialdiari begirako aparteko neurriak hartuko lirateke, lan-dibisio zehatzen balizko geldialdi eta guzti. Azkenik, laugarren urratsak unitate produktiboak gerarazi beharra aurreikusten du.\nPlana ez da bakarrik barruko pertsonalari begirakoa, enpresa kontratistei ere kontingentziazko neurriak eskatzen baitizkie, eta garbiketa lan guztiak zorroztea eta aurrea hartu nahian aurreikuspenak muturreraino eramatea dakar.\nFindegi osoko Jarraitutasun Plan hau Bilboko Portuko Itsas Terminalari begirako protokolo zehatz batekin batera dator, bai jatorri oso ezberdineko petroliontzien atrakatzeari zein esportazioen irteerako trafikoari dagokienez.\nHalaber, duela zenbait hamarkada abiatutako bisita-programa bertan behera geratu da, ikasleak, unibertsitariak eta irakasleak batuta urtero findegian mila lagunetik gora sartzea ahalbidetzen duena.


Gure proiektuak | Bai Batzokia\n2005ean gure lehen proiektua hasi ginen; gaur egun 30 batzoki dira Baibatzokia proiektuaren baitan daudenak. Horiek denak bateratzen ditu modernotasuna, tradizioa eta kalitatea uztartzen dituen egitasmoak.\nBaibatzokiaren sorreran dago gure asabengandik jaso genuen sukaldaritzaren tradizioari eusteko borondate irmo bezain argia.\nBaibatzokia taldean kontzeptuak bateratzen ditugu, zapore eta kudeaketa irizpideak batzeko topaguneak sortzen ditugu; taldearen arazoak taldeka konpontzen ditugu; produkzio eta pertsonal kosteak hobetzeko lana egiten dugu; kudeaketa zentralizatua egiten dugu, merkatua eta lehiakortasuna eskaintzeko; gure lantaldea prestatzen eta birziklatzen dugu; kalitatearen kontrola eta talde lana ditugu goiburu eta etorkizunerako ezaugarri nagusi.\nIkuskera horrekin eta, sukaldaritza berriaren zale garen aldetik, sukaldean irudimena piztera eta mahaian gozamena sortaraztera eramaten gaituen errezeta garatu dugu.\nGaur egun, Gure Batzokietan tradizioaren zapore eta bizitasuna dastatu eta gozatzeko aukera eskaintzen dugu. Hori bai, sukalde lana benetan estimatzen duen Herriko sukaldaritzari lotuta.\nBatzokiaren bihotza eta izpiritua da gure etxeetako sukaldeetan aurki dezakeguna, eta horixe da guk zaindu nahi duguna, gaurko garaietara egokitua,hori bai.\nGeurera datorrenak sukaldaritza askotarikoa aurkituko du, dibertigarria, bertoko eta sasoiko produktuekin egina, irudimenez jantzitako proposamena, tradizioa eta abangoardia uztarturik, modernotasuna eta baloreak lotzen dituen zerbitzua .\nHorra hor gure Batzokien nortasun ikurra.


Jose Antonio Santano, migrantearen heriotzaz: "Inpotentzia izugarria dugu" : Bidasoko Hitza\nJose Antonio Santano, migrantearen heriotzaz: "Inpotentzia izugarria dugu"\nFrantziako Estatuari Gipuzkoa eta Lapurdi arteko kontrolak ken ditzala eskatu dio, "ezin diogu inori mugako pasabidea itxi".\nJose Antonio Santano Irungo alkateak Bidasoa ibaian hilda agertu den migrantearen gaineko albistea “izugarri tristea” dela: “Inpotentzia izugarria dugu”. Inpotentzia hori poliziaren kontrolak saihesteko Bidasoa ibaia zeharkatzeko prest daudenen heriotzak eragiten diola jakinarazi du alkateak.\nFrantziako Estatuari zuzendu zaio Santano: “Ezin diogu inori mugako pasabidea itxi, eta are gutxiago hori azkenean tranpa hilgarri bihurtzen bada bere bideari jarraitzeko ahaleginean atzera egiten ez dutenentzat”.\nAlkatea Gipuzkoa eta Lapurdi arteko kontrolak birplanteatzeko beharraz mintzatu da, “pertsona horiek mugatik pasatzeagatik bizitza jokatzera eramaten ari baitira”. Gainera, “drama horiek saihesteko” Europak migrazio-politika komunak ezarri behar dituela uste du, batasuneko herrialde guztietan.\nErlazionatutako edukiaBidasoan atzeman duten hilotza pertsona migrante batena da


Berdantza-bart galdetu zidan batek ea tomatea (Solanum lycopersicum) noiz erein behar duen. Ni ohiko erretolikari bidea emateko pronto, baina orain etengabe bueltaka dudan zalantzari zirrikitua ireki nion, eta bere galderari beste galdera batekin erantzun: non biziko dira tomate horiek? Bizitoki izango duten horren arabera erein eta gero landatu beharko dira tomate landareak.\nEz da gauza bera eguteran edo ospelean bizitzea. Ezta itsasbazter gozoko Ispasterren edo Goierriko Itsason edo Basaburuko Itsason edo Itsasun edo Itsasondon. Eta nolako lurrean, eta nola antolatutako sailean biziko da? Baratze irekian, etxeko atariko horma epelaren babesean, negutegian?\nOhitu behar gara: lur sail bakoitza unibertso bat da. Bat eta bakarra, parekorik ez duena. Hala ere, sail asko antzekoak izango dira, eta haien peskizan ikasiko dugu. Gurearen modutsukoak diren lurretan gertatzen denari zorrotz begiratu behar diogu. Eta jaso, gertatzen dena jaso, idatziz, argazkiz, bideoz...\nHori da ikasteko era bakarra. Horrela ikasiko dugu esaten toki bakoitzean landareen aldaketak noiz gertatzen diren. Horri deitzen zaio fenologia. Wikipediak honela definitzen du: klima eta urtaroen gorabeherek izaki bizidunengan duten eragina aztertzen duen zientzia-arloa. Adibidez, gure etxean iaz baino zortzi egun lehenago eman ditu kimu berriak aurten intsusak (Sambucus nigra). Iaz oso goiz ernamuindu zela iruditu zitzaidan, eta argazkia otsailaren 1ean jarri nuen Instagramen. Aurtengoa urtarrilaren 23an jarri dut. Ikusiko dugu ea horrek aurtengo urtean zer eragina duen landareetan.\nDenok Euskal Herri osoan intsusaren kimu berria edo lorea noiz irekitzen den jasoko bagenu, urte gutxiko datuekin mapa agro-klimatikoa osatzen hasiko ginateke. Horrekin toki bakoitzean lanak noiz egin jakiteko.


Mundu Berriko gotzainaren gehiegikeria zaharrak\n2019ko abenduaren 06a, ostirala | Ordua Euskal Herrian 18:36:44\nDurango, 1537. “Orayn bada ene arrebea deunczua alaan yçango çara paradisuan alcarr dacuscula”. Halaxe zioen Frai Juan Zumarraga (1468-1548) Mexikoko lehen gotzainak sendiari handik bidalitako gutunaren pasarte batek.\nEuskal Herrian sorginkeria jazartzen luzaroan aritu ondoren, Abrojoko (Espainia) fraide etxeko zaindari izendatu zuten. 1527an Karlos I.a erregeak Aste Santua komentu horretan ematea erabaki zuen, eta fraide durangarra ezagutu zuenean, Espainia Berrian zituen arazo larriak arintzeko pertsona egokia izango zela erabaki zuen. 1528an Espainia Berriko lehen gotzain izendatu zuen, eta, bere amona Elisabet I.a Katolikoaren testamentua gogoan, Indiarren Babesle titulua ere eman zion.\nMexikoko lehen ospitalea sortu zuen, inprenta Amerikara eramaten lehena izan zen, bi eskola sortu zituen eta unibertsitatea sortzeko kudeaketak abiatu zituen. Amerikako lehen liburutegia ere bere aginduz zabaldu zuten Mexiko Hiriko San Francisco komentuan. Zumarragak berak lau doktrina liburu idatzi zituen gazteleraz, eta prosazko euskarazko testurik zaharrenetakoa, arestian aipatutako eskutitza, hari zor diogu. Halaber, tradizio katolikoaren arabera, hari zor diogu, neurri batean, Guadalupeko Amari Mexikon dioten debozioa, bera izan omen baitzen ama birjinaren agerketen lekuko eta berme nagusia (Frai Juan berak bere idatzietan halakorik aipatu ez arren).\nZumarragaren merituen zerrenda ia hagiografiko hori kontuan hartuta, ez da harritzekoa Paulo III.a Aita Santuak durangarra mailaz igotzea: 1547an, Mexikoko lehen artzapezpiku izendatu zuen.\nBaina Indiarren Babesle gisa zegokion lanean ez zuen horrenbeste merezimendurik bildu. Amerikako lehen liburutegia sortu zuenak, ohitura eta erlijio indigenei buruzko milaka testu erretzeko agindua eman zuen. Indigenen babesle ofizialak hainbat indiar esklabo hartu zituen bere zerbitzura. 1536 eta 1543 artean inkisidore apostoliko kargua bere eskuetan izan zuen, eta urte horietan 183 auzi zabaldu zituen auzipetuei “sinistun” ez izatea leporatuta. Gehienak beren sinesmenei eusten zieten indiarrak ziren.\nFrai Juan Zumarragaren eginbeharretako bat indiarren aurkako gehiegikeriak salatzea zen, baina, azkenean, bera izan zen babestu behar zituen horien aurkako abusuengatik salaketak jaso zituena. 34, hain zuzen.


トップページ ＞ 言語 ＞ バスク語 ＞ Eraginkorra pachinko informazioa bildu du, P-MUNDUKO erabiliz\npachinko hobeto dela, p-munduan erabiltzen ari jende asko dira uste dut. free gune bat, beraz, edonork izango erraztasunez ikusi daiteke, informazio ezinbestekoa gune bihurtu da bildu da.\np-munduan, jakina, pachinko informazioaren saloi eta herrialde osoko ereduak azken, industrian informazio eta Xintai eta kentzea mahai sailkapenak eta abar informazioa da, hainbat informazio bat etorriko argitaratu da. Hori dela p-munduan ezagun guneak ere egiaztatzen pachinko industria funtzionarioek, duten gune honetako erregistratu pachinko gelak, badirela ere% 80 inguru uste dut.\nhalaber, nazio mailako ospetsua ere, pachinko informazio gune honek, eta trebeziaz erabili begiratu nahi dugu. p-munduan, nahiz pachinko saloi bat, dendak gertaerak eta Xintai informazioa edo, instalazioa eredua, etab joan gabe, erraz dela pachinko gelak jatorria informazio guztia jaso ahal izango.\nBereziki, kentzea taula eta Xintai sailkapenean, informazioa ez beste, Xintai, esaterako egiaztapen ospea bezala delako aurki halaber aldez informazioa biltzeko gai da. Horrez gain, industria-informazioa p-mundu berezia informazioa ere bada.\nnon fabrikatzaileak zer ordenagailua ereduak, besteak beste, proba bidez ala ez, informazioa lehenago biltzeko arabera, daiteke ere aurreikusten duzu denbora Xintai sarrera. Eta eredua p-munduaren informaziorik, azken eredua mahai erabilitako arte, posible da bilatu edozein eredu baterako, geroztik, gainera, fabrikatzailearen web lotuta dago, erraz ereduaren informazio zehatzagoa jaso ahal izango.\nhala nola, da modu eraginkorrean ikusteko industrian gune batean informazio espezializatua dela, informazio gehiago bildu ahal izango duzu modu aktiboan.\neta, abantaila onenak hartu Gune honen, denbora benetan joan jolastu dela uste dut. slingshot bat hit joanez gero, behar duzun lehen denda aukeratu. Garai hartan, oso erabilgarria pachinko herrialde osoko informazio saloi da. Behin eskualdean bertan\njoango naiz erabaki duzu, itxura lehen Place nahi informazioa, instalatuko da eredua eta ekitaldiak. instalazio modeloa, zer ordenagailua hesiak eredu modeloak egiaztapena, indar bat jarri ote duten edozein specs By begiratu Matasupekku arabera, halaber, instalazio eredu zehaztapenak batetik, ez dago Izan pachinko da are dendan, ezin duzu pachinko amortizazio tasaren saloi da neurri batean iragarri.\neta gertaera informazio egiaztatzeko eta gertaera eredua eta ekitaldien bero jarraituko du. Izan ere, edozein iltze doikuntza-maila batean, zer nolako giroa, ez dakit, egia esan, baina pachinko saloi batera joateko, informazio gutxienez bildu joanda, aukeratutako eredua leuna bihurtzen da, denbora galtzea ez behar duzu.\nbihurtze ratio By iragartzeko daiteke, bere kabuz, ez bakarrik gertaera motaren nola jokatu arabera, helburua ahal izango dute, halaber, modelo baino lehen erabaki. Horrela, han hondakin ez eta p-munduaren informazioaren erabilera eraginkorra da, halaber, nahi pachinko bizitza bat bidaltzeko eta saiatu dezakezu.


‘GERNIKA’ filmaren estreinaldia Bilbon\n‘Gernika’ Bilbon da berriz ere. 2015eko maiatzean eta ekainean Bizkaiko hiriburuan eta Lurraldeko toki ezberdinetan egindako filmaketa gogorra eta gero, foru hiribilduaren bonbardaketa kontatzen duen filma Bilbon izango da berriz ere aurrestreinaldirako. Asteazkenean, hilak 7, 20:30etan Guggenheim Bilbao Museoan izango da aurrestreinaldia. Bertan egongo dira filmaren protagonistak (María Valverde, James d’Arcy eta Bárbara Goenaga), baita Koldo Serra zuzendaria ere. Gainera, talde artistiko eta teknikoko ordezkari ugari ere egongo dira. Ekitaldian erakundeetako ordezkari asko egongo dira; ordezkari garrantzitsuena Iñigo Urkullu Lehendakaria izango da, eta harekin batera egongo dira, baita ere, Unai Rementeria Bizkaiko Ahaldun Nagusia eta Juan Mari Aburto Bilboko Alkatea.\nBilbon, 2016ko irailak 5\nKoldo Serra bilbotarrak zuzendutako bigarren film luzea da ‘Gernika’, ekoizpen benetan handia, drama erromantiko eta emozionala kontatzen duena, Euskadiko historiaren gertakari tragikoenetariko baten testuinguruan: 1937.urtean foru-hiribilduan gertatutako bonbardaketa. Filma grabatzean bi milioi euroko eragina sortu da Euskadi osoan; aurre-ekoizpen eta grabaketa faseetan 750 enplegu sortu ziren eta sektore oso ezberdinetako Bizkaiko enpresak kontratatu zituzten. Filmaren eszenak Bizkaiko hainbat lekutan filmatu ziren, besteak beste, Bilbon, Gernikan, Gaztelugatxeko Donianen, Diman, Lekeition eta Barakaldon. Bizkaitik kanpo, Araba eta Gipuzkoako zenbait eremutan ere filmatu dute.\n‘Bilbao Bizkaia Film Commission’-en laguntzaz egindako filmaketa\n‘Gernika’ Euskadin filmatzeak eta aurrestreinaldia Bilbon izateak ‘Bilbao Bizkaia Film Commission’ erakundeak egindako lanari babes handia ematen dio; ekimena Bilboko Udalak eta Bizkaiko Foru Aldundiak sustatu dute Lurraldean mota guztietako ikusentzunezko proiektuak bultzatzeko, tokiko ikus-entzunezko sektoreak filmaketan lan egitea sustatzeko eta sorkuntza-industriaren barnean dauden mota honetako lanak garatu ahal izateko.\n‘Bilbao Bizkaia Film Commission’-ek egindako lanen artean arrakasta handia lortu duen lana da ‘Gernika’, filma grabatzean eta ekoiztean 250 enpresek parte hartu zutelako eta inbertsioa bi milioi euroko zenbatekora iritsi zelako Euskadin. Filmari esker, gainera, 125 enplegu sortu ziren zuzenean eta 625 zeharka. Horrez gain, 900 figurantek ere parte hartu zuten filmaketan.\nInformazio gehiago: www.bifilmcommission.com


Aristoteles - Vikidia\nAristoteles, Alexandro Handiari irakaspenak ematen.\nAristoteles antzinako Greziako filosofo bat izan zen, Mazedonian jaioa K.a. 384. urtean eta Eubean hila K.a. 322. urtean\nLogika, politika, biologia, fisika eta metafisikari buruzko idazlan ugari idatzi zituen: fisikari buruzkoan, mundu erreala aztertzen du; metafisikari buruzkoan, izakiaren existentziari buruzko ideia abstraktuak.\n2 Aristoteles filosofoa\n4 Lehenengo naturalistetako bat\nAristoteles Estagira izeneko hirian jaio zen, Trazian (Greziako ipar-ekialdean, Mazedonia eskualdean). Haren aita, Nikomako, Mazedoniako Amintas III. erregearen fisikaria eta medikua zen. Aitaren aldetik, fisikari eta gerlari handiak eman zituen familia batekoa zen, eta seguraski Hipokrates mediku ospetsua izan zen haren arbaso bat.\nAristoteles, haurtzaroan, Amintas erregearen gortean hazi zen eta beronen seme Filiporen laguna zen. Printze gazteak jarraitu zion aitari tronuan Filipo II. Mazedoniakoa izenarekin. Filipo II.aren seme Alexandro Handiaren maisu ere izan zen.\nAristoteles filosofoa[aldatu | aldatu iturburu kodea]\nPlatonen dizipulu edo ikasle (zeina, bere aldetik, Sokratesen dizipulua izan zen) eta Alexandro Handiaren tutore edo hezitzailea izan zen filosofo honek eskola bat sortu zuen K.a. 335. urtean Atenasen: Lizeoa, “eskola peripatetikoa” ere deitua (biribilean ibiliz ematen baitziren eskolak; izan ere, Aristotelesek oinez zebilela irakasteko ohitura zeukan).\nGehien gustatzen zitzaizkion gai filosofikoak politika, justizia eta artea ziren.\nPolitikan gizakiek hirian daukaten tokia aztertu zuen eta gobernu forma desberdinen sailkapena egin.\nJustizia, Aristotelesen iritziz, bakoitzari dagokiona emateko borondatea da. Bi justizia mota bereizten ditu:\nJustizia banatzailea, ondasunak merituen arabera banatzen dituena.\nJustizia zuzentzailea, eragindako kalteak konpentsatzen dituena.\nArteari dagokionez, artea ezbairik gabe naturaren imitazioa dela dio, baina imitazio hori ez da gutxiestekoa. Sortzetikoa da: umetatik “imitazioa gizakien joera naturala da”. Imitatzeko zaletasun horrek ikasten eta norbere burua hobetzen laguntzen du.\nAristoteles mendebaldeko zientziaren aitatzat jotzen da. Bizidunen mundua deskribatzeko bere ikuspegi zientifikoa behaketan eta sailkapenean oinarritu zuen. Mundua biribila zela sinetsita zegoen, horretarako behaketa ugari egin zituelarik: haren arabera, adibidez, ilargi eklipseak ezin ziren azaldu lurra biribila izan gabe; beste froga bat zen hegoaldera joaten diren bidaiariek konstelazio batzuk bakarrik ikusten dituztela, eta iparraldera joaten direnek beste konstelazio batzuk, hegoaldekoek ikusten ez dituztenak.\nBestalde, Unibertso mugatuaren eredua inposatu zuen, erdian Lurra zela, geldirik, esfera zentrokide gutxi-asko urrunekin.\nLehenengo naturalistetako bat[aldatu | aldatu iturburu kodea]\nAristotelesi lehenengo naturalistetako bat (zientzia naturalak praktikatzen dituen pertsona) edo biologiaren aita deritzaio oraindik. Izan ere, izaki bizidunen sailkapen bat egin zuen, zeinetan sartu zituen landareak, ugaztunak eta gizakiak.\nHaren ikuspegi zientifikoa munduaren behaketa arretatsuan oinarritu zen. Behaketen bidez aurkikuntza ugari egin ahal izan zituen, besteak beste:\nAristotelesek arrazoiarekin baieztatu zuen izurdeak ugaztunak direla, airea arnasten dutela, eta ez direla arrainak, uste zen bezala.\nUste zen hienak animalia hermafroditak (aldi berean arra eta emea) zirela. Aristotelesek frogatu zuen hiena arrak eta hienaemeak daudela, ugaztun guztietan bezala.\nAristoteles ohartu zen erlauntz bakoitzean erregina bakarra zegoela. Erlauntzetako bizitzari buruzko haren deskribapenak aldaketarik ez zuen izan XVIII. mendera arte.\nTxibiak bere janaria nola digeritzen duen deskribatu zuen.\nUlertu zuen animalien zenbait organo jarduera jakinetarako diseinatuta daudela, adibidez hanka luzeak bizkor korrika egiteko, alegia, naturak jarduera bereziei dagozkien organoak sortu ditu esan zuen. Egokitze prozesuaren identifikazioa apurka-apurka bilakaera edo eboluzioaren teoria modernoan amaituko da.\nAristotelesek hutsegiteak ere egin zituen, eta ulertzekoa da, bere garaiko uste eta sinesmenak kontuan izanda. Horietako asko mikroskopioa existitzen ez zelako gertatu zitzaizkion:\nUste zuen animalia gazte batzuk buztin eta urezkoak zirela. Izan ere, ezin zituen arrautzak ikusi, txikiegiak baitziren mikroskopiorik gabe nabaritzeko.\nBaieztatu zuen aingirak ez zirela ugaltzen (ez dutela bizitza ematen). Gaur egun badakigu Sargazoen itsasoan, Atlantikoan ugaltzen direla, Greziatik urrun.\nUste zuen ahuntzaren sexua haizearen norabideak erabakitzen zuela sortze unean.\nUste zuen adimena bihotzetik eratortzen dela, eta ez garunetik.\nOrrialdearen azken aldaketa: 13 maiatza 2017, 12:01.


Ezkerraldeko berbalagunak: 2016/01\nSestaoko Berbalagunen 10 urteotako bideoa!\nPORTUGALETEKO OTSAILEKO EUSKARAREN AGENDA\nOtsaileko Santurtziko agenda hemen da!\nAGATE DEUNA SESTAON\nKANTUAN ATERA ETA MERENDOLA\nEguna: otsailaren 4a, osteguna.\nLekua: Kueto Eskolan kantuan ateratzeko. Merendola eta Cola cao-kada "Gure Kaleak" auzo elkartean.\nOharra: Arrantzale edo mendirako arropa jantzita Kantuan atera.\nEguna: urtarrilaren30ean (astelehena)\nLekua: Kueto Eskolako jantokia\nEguna: otsailaren 8an, igandea\nLekua: La Salle metro geltokian\nOharra: eguraldi ona badago, bi bokata eta eguraldi txarra badago, bokata bat, txubaskeroa eta euritakoa eraman.\nAntolatzaileak:Arriskugarri dantza eta txistu taldea, Kueto eskolako Guraso elkartea eta Kuetoko "Gure Kaleak" auzo elkartea\nSESTAOKO BERBALAGUNEN URTEURRENA! Kronika eta argazkiak\nUrtarrilaren 22an elkartu ginen 18:30ean Bock tabernan pote bat hartzeko, ondoren, Txirbileneara jaitsi eta Mendieta elkarteak prestatutako pintxoak dastatu genituen! Primerakoak!\nBukatzeko, laster Blogean ikusgarri izango duzuen 10 urte hauetako argazki eta bideo muntaia ikusi genuen, bai oroitzapen ederrak!\nESKERRIK ASKO, GUZTIOI (izandakoei, bazaretenei eta izango zaretenoi), ZUEN PARTE HARTZEAGATIK!\nBerbalagunok San Bizenteko jaietan!!\nSan Bizente eguna (urtarrilak 22, ostirala) primeran ospatzeko hainbat aukera izango ditugu:\nHasteko, etxeko txikiek (eta nagusiek ere), Oliver magoaren ikuskizunaz gozatzeko aukera izango dute. 12:00etan Velazquez plazan izango da.\nGau partean, 19:30ean, pintxo dastaketa mundiala izango dugu Martxoak 8 plazan (Union Sport tabernaren aurrean). Giro ona, berbalagunak, euskaldunak, pintxo goxo-goxoak.... Galdu behar al duzue?\nAnimatu eta etorri, zuen zain egongo gara!\nZer: Oliver Magoa\nNon: Velazquez plaza\nNoiz: urtarrilak 22, ostirala\nZer: Pintxo dastaketa\nNon: Martxoak 8 plaza\nXabier Lizaso piano-jotzailearen eskutik, MUSIKA IKUSKIZUNA familientzat.\nHaurrek musika eta pianoa bera oso modu dibertigarri eta didaktikoan deskubrituko dute.\nSarrera bana emango diegu ikusleei, saioa hasi baino erdi ordu lehenago, aretoaren kanpoaldean. Plaza kopuru mugatua.\nEguna: urtarrilak 22, ostirala\nSanturtziko liburutegietan hilero izaten dira umeentzako ekitaldiak. Oraingoan ere, umeentzat ipuin kontalaria izango dugu:\nEguna: urtarrilak 28, osteguna\nLekua: Liburutegi nagusia\nNew Orleansko Cyrano antzelana umeentzat\n"Cyranok Roxane maite du baina bere itxurak, sudurrak zehazki, konplexuz betetzen du eta ez du Roxanaren maitasuna merezi duenik sinesten. Hori dela eta, ez da bere amodioa adierazten ausartzen. Christianek, Cyranoren lagunak, aldiz, erakargarria eta baldarra izanik, Roxanaren bihotza bereganatuko du.Cyrano Roxani zuzendutako eskutitzak idazteko prest agertuko da, gertuago egon ahal izateko eta nolabait ere, gezurrezko maitasun hori bizi ahal izateko. Gertaera batzuren ondoren Roxanak eskutitz horiek benetan nork idatzi dituen jakingo du eta bere buruari aitortuko dio nor maite duen egiazki, baina adierazi nahi dionean beranduegi izango da.\nHelduentzako drama hau abiapuntutzat harturik, Olga Margallo eta Antonio Muñoz de Mesak haurrei zuzenduriko ikuskizun zoragarri hau idatzi dute, XX. mendeko New Orleansko jazz eskola batean kokatuz. " (Serantes Kultur Aretoa)\nSanturtzin ikusteko aukera izango dugu asteburu honetan:\nEguna: urtarrilak 24, igandea\nIkusleak: 6 urtetik gorakoak izatea gomendatzen da\nSarreraren prezioa: 4 euro\nOlentzarori gutunen sariketa\nAbenduan aurkeztu ziren Santurtziarrek idatzitako gutunak eta Olentzeroz gain, epaimahaiak ere irakurri ditu. Eskatutakoa bete dela argi dugu, Olentzero langile fina baita. Orain, epaimahaiak erabakitakoa jakitea falta dugu; eta hitzordua ondokoa izango da:\nEguna: urtarrilak 21, osteguna\nAdin tartea: adin guztiak\nPORTUGALETEKO BISITA GIDATUA\nPortugaletekoa izan zein ez izan, turista izan ala ez, aukera ederra izango dugu hainbat toki ezagunen (edo ez hain ezagunen) historia eta bitxikeriak jasotzeko aukera.\nTokia: parrokia ondoan\nARGAZKI ERAKUSKETA: EUSKAL HERRIKO INAUTERIAK\nOtsailaren 28ra arte, Javier Belaskok EUSKAL HERRIKO INAUTERIAK TANTAKA argazki erakusketa eskainiko digu.\nIrudi hauek gure geografiako herrietan egiten diren inauteriez autoreak egin duen jarraipena eta bilduma bizia dira, denborak aurrera egin ahala argazki berriak gehitzen baitizkio.\nData: otsailaren 28ra arte\nLekua: Portugaleteko Salazar dorrea\nastelehenetik ostiralera 17:30-20:30\nlarunbatetan 11:00-14:00 17:30-20:30\nigande eta jaiegunetan 11:00-14:00\nPortugaleteko Merkatuko Bertsolari Eskolak antolatuta, "BERTSOLARI" filma ikusteko aukera izango dugu. Sarrera dohainekoa da eta pantaila erraldoian ikusiko dugu.\nEguna: urtarrilak 15, ostirala\nLekua: Merkatu Zaharra\nPORTUGALETEKO BERBALAGUNEN BIDEOA 2016\n"URTE BERRIA, ERRONKA BERRIA" dio esaerak, eta horri kasu eginez, 2016an BERBALAGUN izatera animatu nahi zaitugu (oraindik ez bazara) edo zure lagunak erakartzera.\nIzena eman: portugalete_berba@aek.eus edo 600 482 022\nSanturtzin antzerki bonua Berbalagunentzat\nJauziak dantzatzen ikasteko ikastaroa\nBERTSO ESKOLA PORTUGALETEN\nPortugaleten Bertso Eskola abian da. Urte berriko denboraldia ostiral honetan hasiko dute.\nBeraz, bertsotan ikasi nahi baduzu, hurbildu Merkatu Zaharrera eta parte hartu.\nEguna: urtarrilak 8, ostirala\nSanturtziko Irakurzale Klubak "Atertu arte itxaron" liburua irakurriko du\nUrtarrileko Santurtziko agenda hemen da!\nIgande honetan, familientzako antzerkia izango dugu Portugaleten, "Ipuinak dantzan" ikuskizuna, Apika taldearen eskutik. Hitzek eta musikak elkarrekin egingo dute dantza saio berezi honetan.\nMomentu batzuetan musika izango da protagonista, eta besteetan ipuinak; kantak eta ipuin musikatuak ere entzungo ditugu.\nUmeak heldu batekin batera egongo dira.\nEguna: urtarrilak 3, igandea\nLekua: Rialia museoa\nSESTAOKO BERBALAGUNEN URTEURRENA! 10 URTE!\nSestaoko Berbalagunek 10 urte bete ditu! Beraz, Berbalaguna bazara, izan bazara, izateko gogoa baduzu edota besterik gabe, euskalduna bazara, etor zaitez gurekin batera urteurrena ospatzera!\n-18:30ean Bock tabernan poteoa\n-19:00etan Txirbilenean (Txabarri 6, eskailerak jaitsita, Sestao) luncha eta argazki proiekzioa\nSESTAOKO BERBALAGUNEN URTEURRENA! Kronika eta arga...\nSanturtziko Irakurzale Klubak "Atertu arte itxaron...


Kostaldeko lorategiak | Consumer\nItsasotik hurbil dagoen lorategi baterako landarerik egokienak zaporetsuak eta mediterraneoak dira.\nPaisaia oso idilikoa bada ere, itsaso ondoko lorategia ez da landare, zuhaitz edo zuhaixkak ugaldu eta hazteko lekurik egokiena. Haize bortitzak eta kostaldeetako suziria oso kaltegarriak dira landareentzat, batez ere espezie ahulenentzat. Hondar-aleek landareak hondatzen dituzte, izokinak poroak estaltzen ditu, itsasoko gatzak lurra zikintzen du eta gatz-hondarrak hostoen puntan pilatzen dira eta erre egiten dira. Landarearen eragina urik ez balego duenaren berdina da, nahiz eta eskura eduki. Hala ere, egoera horri aurre egin ahal izango zaio espezie autoktonoak eta erresistenteak aukeratzen badira, eta, gainera, argi indartsua, hezetasuna, higadura, gazitasuna eta haizea jasaten dituzten lorategiak diseinatu ahal izango dira.\nKostaldean garatzen diren landare-komunitateak oso baldintza berezietara egokitu behar dira, hala nola, lurzoruaren gazitasunera, argitasun handiera, haize bortitzetara eta gainazalaren trinkotasun urrira; izan ere, gehiago edo gutxiago kontsolidatuta egon daitekeen harea baten gainean bizi behar dute.\nZein landare mota aukeratu jakiteko, inguruko lorategi eta basoak begiratzea komeni da, klima eta lurzoru berezi horretara ondoen egokitzen diren aleak ezagutzeko. Hondartzatik hurbil dauden dunetan, olatuek arrastatzen dituzten eta egoera txarrean dauden itsas hondakinak aprobetxatzen dituzten landare-espezieak aurki daitezke. Gainera, urtean zehar ia bizi ez den egoitza bateko lorategia bada, etxebizitza bertan bizi den garaian loratzen diren espezieak aukeratu behar dira.\nItsasoaren ingurura hobekien egokitzen diren landareak zein diren jakiteko, inguruko lorategi eta dunak aztertu behar dira.\nMota horretako lorategietarako espezie erresistenteenen eta egokienen artean, landare mediterranearrak nabarmentzen dira, hala nola, juka, agabea edo gortaderiak, lehortea ondo jasaten baitute, eta landare zaporetsu deritzenak, hala nola kaktusak edo aloea, ur-erreserba handiengatik eta itsas haizeekiko tolerantziagatik. Zuhaitz eta zuhaixkei dagokienez, hauek dira egokienak, besteak beste: akazia, olibondoa, masusta, palmondoa, pinua, palmondoa, zikoina, ereinotza edo erromeroa. Lorategia elementu apaingarriekin osa daiteke: pergolak, bide harriztatuak, harresiak edo iturriak.\nSoropilari dagokionez, espezie gehienak gatzarekiko sentikorrak dira eta, beraz, ez dute itsasotik hurbil jasaten. Erresistenteenak gramak dira, ur gutxi kontsumitzen duen landa-soropila, Zoysia japoniarra, soropil apaingarria, ureztatze gutxi behar duena, “Sitgesko grameta” edo “Vilanovako grameta”, oso barietate gogorra eta belar ugari ematen duena, edo San Agustinen belarra.\nLurzoru gazi baten aurrean, lehenik iragazkortasuna handitu behar da. Horretarako, materia organikoa eta lur hareatsua eman behar zaizkio, inoiz ez hondartzako harea, bertako gatzak oso kaltegarriak baitira lorategiko laboreetarako. Gainera, drainatze-hodiak instalatu behar dira, gatzez betetako gehiegizko ura kanporatzeko, eta maiz garbitu behar dira zorupera, lurra urez betetzen duten arrisku ugarien bidez. Hezetasun handia mantentzeko eta gatz-kontzentrazioa murrizteko beste aukera bat tantakako ureztatzea da. Ez da komeni ongarriak maiz erabiltzea, lurra gazitzen baitute.\nSalitreari aurre egitea\nItsaso ondoko lorategi baten arazo nagusietako bat salitea da, landareetan zein lurzoruan metatzen dena. Haizeak ura arrastatzen du, hondartzan olatuak haustean hauts bihurtzen dena, eta landareetan pausatzen da. Oso gogorra bada eta hondartzako harea oso fina bada, ur gaziko tantek, era berean, lorategia kaltetzen duten hondar-aleak arrastatzen dituzte.\nGatzunaren ale ahulenak babesteko, hesi fisiko bat eraiki behar da, itsas haizeak talka egiteko. Landare-estaldura eraginkorra da, espezie gogorrak eta altuera jakin batekoak dituena, hala nola tamarindoa, koroila, erramua, aligustea, espirea edo erromeroa. Txilardi lehorreko hesi bat ere jar daiteke, haizearen indarra horma batek baino hobeto moteltzen duena, azken horrek haizeak zurrunbiloak sor ditzan errazten baitu.


Berriak Kiroltech kongresuan - Ficoba\nHasiera / Actualidad / Berriak Kiroltech kongresuan\nBerriak Kiroltech kongresuan\nIra 11, 2019 | Ekintzak eta azokak\nKirolaren industriekin lotuta dauden enpresak eta pertsonak bilduko dira Ficoban datorren urrian 17an, Kiroltech ekimenean. Kongresua azken ukituak ematen ari zaio hizlarien panelari. Alba Garcíak eta Gabriel Sáezek bat egin dute kongresuarekin duela gutxi.\nAlba García atleta ospetsua da eta 20 domina baino gehiago ditu bere kirol historialean. Kirolarekiko grina eremu profesionaletik harago doa eta “Yes, we run!” emakumezkoen running-a hedatzeko ekimena bultzatzera eraman du. Gaur egun atletismoko entrenatzaile nazionala da. Lan horrekin batera, kirol klub batean dihardu, betiere kirolak baloreetan ere hezten duen ikuspegitik, bai praktikari begira bai bizitzaren edozein eremutarako.\nAlba Garcíak emango du Kiroltech ekimenaren lehen edizioa itxiko duen hitzaldia. “Kirola eta Bizitza” lelopean egindako kiroleko karreraz arituko da kirola utzi arte, artritis erreumatoidea dela eta. Gaixotasunarekin bizitzen ikasteko egindako gainditze ariketa eta profesionalki nola hasi den berriro zerotik ere kontatuko du, betiere kirolaren berezko balioetan, alegia motibazioan eta ilusioan oinarrituta.\nGabriel Sáez kirolaren industriako beste profesionaletako bat da eta Kiroltech ekimenean izandako esperientzia partekatuko du. Ingesport taldearen fundatzailea eta presidentea da. Konpainia horrek Go Fit zentroak diseinatu eta horretan dihardu. 250.000 pertsonari laguntzen diete osasun eta zoriontasunari buruzko helburuak lortzen. Era berean, European Club Leadership Award titulua lortu duen lehenengo espainiarra da.\nSaezek bizimodu osasuntsua bultzatzera eta hedatzera bideratu du bere bizitza, ariketa fisikoaz eta kirolaz baliatuz, lehendabizi atleta eta errugbi jokalari gisa, eta, orain, enpresari gisa. Go Fit-en fundatzaileak “Liderra den konpainia eta kirolaren laguna den marka bat eraikitzea” izango da bere hitzaldiaren izenburua.\nBiltzar honen helburua da kirolaren industria garatzeko berrikuntzak eta irtenbideak ezagutzera ematea. Halaber, kiroleko, berrikuntzako eta teknologiako ordezkarien arteko harremanak indartu ere egin nahi ditu, esperientzia-trukearen eta jardunbide egokien bidez eta sinergiak eta kolaborazio-dinamikak sortuz.


Kaltetuak: "Engainatu gaituzte eta erantzukizuna Eroski eta Fagorrena da"\nEroski eta Fagorren mendeko finantza ekarpenan gatazkaren erdian, Kaltetuak plataformako kideekin izan gara. Euren dirua berreskuratu ezinik, uUneoro informazio falta nagusi izan dela salatu dute.\nIñaki Murua: "Bertso Txapelketa Nagusia berritzailea izango da"\nGurean Gaur saioaren elkarrizketa atalean, Iñaki Murua Bertsozale elkarteko presidentea izan dugu. Bertsolari Txapelketa Nagusiko xehetasunak ezagutu ditugu bere bitartez. Nabarmendu du aurtengo txapelketa berritzailea izango dela.\nAdrian Zelaia: "EHko krisiaren oinarrian maila teknologiko baxua dago"\nGurean Gaur saioaren elkarrizketa atalean, Adrian Zelaia EKAI Centerreko lehendakaria izan dugu. Zer dago krisiaren oinarrian Espainian eta zer Euskal Herrian? Lehenengoaren kasuan, zorpetzea da arazoa Zelaiaren ustez. Euskal Herriaren kasuan, ordea, maila teknologikoan inbertituz lortuko lirtzateke krisitik ateratzea, gurean azaldu duenez.


Osakidetzako LEParen auzia: Lekukoak hasi dira deklaratzen, 2019ko maiatzak 28\nPublikatuta: 2019/05/28 08:22 (UTC+2) Azken eguneratzea: 2020/12/03 10:10 (UTC+1)\nMarta Macho anestesistak eta Patxi Nicolau ESK sindikatuko ordezkariak salaketa berretsi dute. "Sistema klientelar" batek azterketen "filtrazioa" erraztu zuela esan dute epailearen aurrean.\nMarta Macho anestesista eta Patxi Nicolau ESKko ordezkaria. Argazkia: EFE/Adrian Ruiz de Hierro.\nOsakidetzako LEParen kasuan, bihar lekukoak hasiko dira epaile aurrean deklaratzen\nMarta Macho anestesistak eta Patxi Nicolau ESK sindikatuko ordezkariak salaketa berretsi dute astearte honetan, Osakidetzaren azken lan eskaintza publikoan irregulartasunak ikertzen ari den epailearen aurrean. "Sistema klientelar" batek zerbitzuburu batzuen gustuko ziren hautagaiei azterketak "filtratzea" erraztu zuela salatu dute.\nGasteizko Instrukzio-epaitegian lekukotzak ematen hasi dira, Osakidetzako oposizioan irregulartasunak ikertzen ari den auzian. Anestesia, Angiologia eta Digestiboko hiru mediku inputatu zituzten. LEParen azterketak filtratzeagatik sekretuen jabe egin eta zabaltzea leporatu die Fiskaltzak.\nMarta Machok, oposizioen ustezko iruzurra argitara eman zuten hiru pertsonetako bat, eta Patxi Nicolau ESKko ordezkariak lekuko bezala deklaratu dute.\nEpaitegian azalpenak eman ondoren, kazetarien aurrean adierazpenak egin dituzte biek. Hasiera batean, Fiskaltzaren aurrean egindako salaketak "berretsi" dituztela azaldu dute lekukoek.\nNicolauk salatu duenez, Osakidetzako arduradunei "sistema klientelar" bat existitzen jarraitzea "komeni zaie", zerbitzuburuen "agintea" bermatzeko.\nUstezko filtrazioen sistemak nola funtzionatzen duen azaldu du sindikatuko ordezkariak. Nicolauren ahotan, ez da prozedura bakarra ematen, kasu bakoitzaren arabera formula zehatz "ezberdin" bat baizik. Hala ere, emaitza beti berdina zela azpimarratu du, eta pertsona batzuek azterketen berri zuten egin "baino lehen".\nProzedura judizialean zehar "frogatu" ahal izango dutela uste du Nicolauk. "Egitura horretan zerbitzuburuek erabakitzen dute gainditu beharreko jendea", nabarmendu du.\nProzedura horien bidez zentroetako zuzendaritzekin "ados" dauden talde medikoak lortzen dituzte, ESKko ordezkariak azaldu duenez. Horretarako, "praktika horiekin ados dauden pertsona zehatzak" izatea "ezinbestekoa" da, erantsi duenez.\nNicolau: "Ez dute sistema klientelar baten existentzia onartzeko pausorik eman"\nEgoeran honen aurrean, hori guztiori "berriz ez gertatzeko" Osakidetzak "neurririk hartu" ez izana deitoratu du Nicolauk. Lan eskaintza publikoa bukatzeko "soilik" balioko duten zenbait neurri hartzera mugatu direla zehaztu du.\nSindikatuko ordezkariaren esanetan, Osasun Saileko eta Osakidetzako arduradun politiko berriek "ez dute sistema klientelar baten existentzia onartzeko pausorik eman, ezta horrekin amaitzeko erabakirik hartu ere".\nIkertutako medikuen abokatuek egindako galderei dagokionez, nolabait akusatuen "kalteak murrizten" saiatu direla adierazi du Nicolauk.\nEpaileak eska ditzakeen "froga" berriak ekartzen saiatuko direla gaineratu du ESKko ordezkariak.\nAstearte honetan ikerketarekin "lehen hartu-emana" izan dutela zehaztu du Nicolauk. Lehen lekukotzen arabera, datozen egunetan auzipetze gehiago izan daitezkeela gogorarazi du Nicolauk.\nMarta Macho anestesista eta Patxi Nicolau ESK sindikatuko ordezkaria. Argazkia: EFE/Adrian Ruiz de Hierro.\nBestalde, Marta Macho "lasai" agertu da, eta hasierako salaketen "egia" berretsi duela azpimarratu du.\nAgerraldian "filtrazioen susmoaz" hitz egin duela azaldu du anestesistak. Berak eta beste bi anestesistak frogak biltzeko emandako "pausoak" laburbildu ditu epailearen aurrean.\nAsteazkenean, Maria Jesus Mugica Osakidetzako zuzendari nagusi ohiak deklaratuko du, lekuko gisa.\nEgun horretan bertan, salaketa egin zuten beste bi mediku igaroko dira epailearen aurretik: Manoel Martinez eta Roberto Sanchez.\nOstegunean, Osakidetzako hiru zerbitzuburu joango dira deklaratzera, ikertu gisa: Cesar Augusto Valero, Reyes Vega eta Josei Luis Cabriada. Sekretuak argitaratzea eta dokumentuen kustodia haustea eta Anestesiologiako, Angiologiako eta Digestioko azterketak filtratzea leporatzen diete.\nHorrez gain, Osakidetzako hiru goi kargudunek deklaratuko dute: Juan Carlos Soto Osakidetzako Giza Baliabideetako zuzendari ohiak, Xabier Balerdi Giza Baliabideetako zuzendariordeak eta Andoni Arcelay Osasun Arretako zuzendariak.\nKasuko iturrien arabera, oraindik ez dago argi noiz igaroko diren Gasteizko 2. Instrukzio Epaitegiaren aurretik. Instrukzioaren amaieran deituko dituzte, eta orduan argituko da ikertu edo lekuko gisa deklaratuko duten.\nAzken Lan Eskaintza Publikoan izandako ustezko irregulartasunen ondorioz, Jon Darpon Osasun sailburuak eta Juan Carlos Sotok eta Maria Jesus Mugicak dimisioa eman zuten, eta Ricardo Ituarte, berriz, kargugabetu egin zuten.\nESK sindikatua gaur


Iker Macias, MGEP GMHZ ASIR Sareko Informatika Sistemen Administrazioko ikasle DUALaren testigantza | Mondragon formación profesional\nIker Macias, MGEP GMHZ ASIR Sareko Informatika Sistemen Administrazioko ikasle DUALaren testigantza\n.-(e)k idatzia\t 2021-05-24 0\nIker Macias, MGEPeko Sareko Informatika Sistemen Administrazioko goi mailako zikloko 2.mailako ikaslea da eta bere testigantza utzi digu:\nZergatik hasi zinen ASIR goi mailako heziketa zikloan?\nBatxilergoa amaitzerakoan ez neukan ziur zer ikasi nahi nuen. Baina informatika pixka bat gustuko nuenez ASIR eko goi mailako zikloa egitea erabaki nuen.\nMGEPen ikastea erabaki nuen, zeren eta ate irekietan ikusi nuen MGEP eskaintzen zituen instalazioak oso onak zirela eta zikloa oso ondo egituratuta zegoelako. Ni Durangokoa naiz, eta ordutegiekin nahiko ondo konpondu izan naiz bi ikasturteetan zehar. Hala ere, gidatzeko karneta izatea eta autoz MGEPera etortzea errezagoa egin zait autobusez etortzea baino. Ikaskideekin giro oso ona egon da ikasturte bi hauetan zehar, denok informatika genuen gustuko, beraz, zaletasun hori partekatu dugu. Lan giroa oso ona izan da baita ere eta denok prest egon gara gure artean elkarri laguntzeko.\nTaldeetan egin ditugun erronkak oso praktikoak eta interesgarriak izan dira. Hiruhilabeteetan zehar ikasi duguna praktikan jartzea asko lagundu dit hainbat informatikako arloetan konpetenteagoa izateko.\nNiretzat esperientzia hau era oso positiboan baloratuko nuke, indibidualki ikasgai bakoitzean ikasten duzuna proiektu baten bateratzea oso baliagarria egiten da.\nZu ikasle DUALa izan zara, non egin duzu eta nolakoa izan da zure esperientzia?\nFormakuntza DUALa izan da hasieratik nire helburua, eta bai, formakuntza DUALa egitea lortu dut, INYCOM enpresan. INYCOM bitartez Mondragon Unibertsitateko Goi eskola politeknikoko informazio sistemako sailean nago momento honetan lanean.\nHasiera batean, enpresaren funtzionaltasuna ezagutzeko eta honen IKT azpiegitura ezagutzeko egin behar izan ditudan lanak nahiko mekanikoak izan ziren. Hau da, hainbat IKT konponketa/zeregin iristen ziren, horiek ulertzea, erantzun tekniko bat definitzea, burutzea eta, ondoren, martxan jartzea ziren batipat nire ardurak. Hasieran egin behar izan nuen lanetako bat izan zen adibidez sare-puntuen inbentarioa. Covid delakoagatik jende askok ikasgelara birtualki konektatzeko beharra zuenez, ezinbestekoa zen irakasleek interneterako konexio on bat izatea. Horri esker enpresaren sarearen azpiegituraren funtzionamendua ikasi nuen. Gainera, sare-puntuen altak nola eman ikasi nuen, nola inbentariatu eta hauek konfiguratu ere. Aurrerago, enpresari buruzko ezagutza handiagoa lortu nuenean, web-garapenera bideratutako lanak egiten hasi nintzen. Egin dudan lanetako bat\njantokietako web-aplikazio bat konfiguratzea izan da, ikasgeletako eta talde-lanerako geletako erreserbak kudeatzeko. Horrekin batera, intranetean aplikazioa ezartzeko prozesua ikasi dut.\nOso eroso sentitu naiz enpresan hasiera-hasieratik. Dena xehetasun handiz azaldu didate beti, laguntza eskaini didate, eta zalantzaren bat izan dudanean ere lagundu didate. Era berean, nolabaiteko independentzia eman didate zeregin batzuk egiterakoan, neure kabuz ahalik eta gehien ikasten saia nendin. Ez nuen planing espezifikorik egunero egin behar nuenagatik. Astean zehar gauza desberdinak nituen egiteko, eta nik autokudeaketa egiten nuen zer ordutan egin behar nuen lan hori.\nAstero zerbait desberdina egiteko izaten dut beraz, ez dut tarterik aspertzeko!\nEnpresan autonomia eta nire betebeharrak autokudeatzen ikasi dut. Baita ere web aplikazioen funtzionamendu egokiaren mantenu lanaren ardura izan dut, beraz kalitatearen garrantzia handia ulertzeko gai izan naiz.\nEnpresa honetan eginiko lanetan, goi mailako zikloan ikasitakoa erabili duzu?\nBai, zikloan ikasi ditudan gauza asko erabili ditut lanean. Baita ere DUALari esker ezagutza horiek handitu ditut. LAMP zerbitzariak konfiguratzea, datu baseak eguneratzea eta sare puntuko konfigurazioa ezartzea adibide on batzuk dira\nOrain atzera begira, bete dira zure espektatibak?\nBai, oso pozik nago. Hasieran urduri nengoen ez nekielako aurreikuspenak beteko nituen hala ez. Orain asko ikasi dudala zikloan zehar ikusten dut, eta informatika oso gustuko dudala ere ohartu naiz, horretaz konturatzen lagundu dit.\nHurrengo ikasturtean informatika ingeniaritza gradua ikastea nahi dut . Nik uste dut, gradua nire informako ezagutzak asko hobetuko dituelako.\nNire ustez DUALeko esperientzia oso ona izan da. Exijentzia pixka bat eskatzen du baina esfortzu pixka batekin egin daiteke. Etxean lan gehiago ere egin behar da, baina merezi du. Guztiz gomendatzen dut.\nKategoriak DUAL hezkuntza programaeginez ikasiGoi Mailako Heziketa ZikloakMondragon Goi Eskola PoliteknikoaMondragon Goi Eskola PoliteknikoaSareko Informatika Sistemen Administrazioa